title: Arthur Kornberg

text: Tärkein Kornbergiin kohdistetuista huomionosoituksista oli vuoden 1959 Nobel, mutta hän voitti lisäksi muun muassa National Medal of Sciencen 1979 ja oli Kansallisen tiedeakatemian jäsen vuodesta 1957. Hän teki aktiivisesti töitä Stanfordin yliopistossa vuosikymmenten ajan. Hän oli Royal Societyn ulkomaalaisjäsen.


title: Arthur Kornberg

text: Kornberg oli vuosina 1943–1986 naimisissa Sylvy Ruth Levyn ja vuosina 1988–1995 Charlene Walsh Leveringin kanssa. Molempien avioliittojen päätyttyä puolison kuolemaan Kornberg meni joulukuussa 1998 jälleen naimisiin Carolyn Dixonin kanssa. Kornberg eli 89-vuotiaaksi.


title: Arthur Kornberg

text: Kornbergin poika Roger Kornberg sai Nobelin kemianpalkinnon vuonna 2006.


title: Hosho

text: Hosho tai Hōshō voi tarkoittaa seuraavia:


title: David Grossman (ohjaaja)

text: David Grossman on yhdysvaltalainen elokuva- ja televisio-ohjaaja. Vuodesta 2004 alkaen hän on ohjannut ja tuottanut sarjaa "Täydelliset naiset".


title: David Grossman (ohjaaja)

text: Aiemmin Grossman on ohjannut televisio-ohjelmia "Lost", "Weird Science", "MADtv", "Buffy, vampyyrintappaja", "Angel", "CSI", "Dead Like Me", "Veljeni on nero" ja "Ally McBeal".


title: Valerie Harper

text: Valerie Harper (s. 22. elokuuta 1939) on yhdysvaltalainen näyttelijä, joka tuli tunnetuksi televisiosta Rhoda Morgensternin roolissa "The Mary Tyler Moore Show'ssa" ja "Rhodassa" 1970-luvulla. Hänelle on myönnetty neljä Emmy-palkintoa ja yksi Golden Globe.


title: Valerie Harper

text: Harper on Screen Actors Guildin jäsen ja vuoden 2001 ehdokas sen puheenjohtajaksi.


title: Michael Frayn

text: Michael Frayn (s. 8. syyskuuta 1933) on brittiläinen kirjailija, joka on menestyksellä julkaissut sekä romaaneja että näytelmäkirjallisuutta.


title: Michael Frayn

text: Frayn opiskeli Cambridgen yliopistolla. Hänen tunnetuimpia näytelmiään ovat vuonna 1998 kantaesitetty, historiallisiin tositapahtumiin pohjautuva "Kööpenhamina" sekä farssi "Saranoita ja sardiineja" eli "Noises Off" (1982).


title: Michael Frayn

text: Fraynin romaaneista Tammi on julkaissut Keltaisessa kirjastossa kaksi: "Päistikkaa" (2001; "Headlong", 1999) ja "Vakoojat" (2003; "Spies", 2002).


title: Newcastle Brown Ale

text: Newcastle Brown Ale on suosittu englantilainen olutmerkki, jota myydään Suomessa pulloissa. Se on brown ale -tyyppistä punertavan ruskeaa, hiukan makeahkoa olutta.


title: Newcastle Brown Ale

text:
Vuosina 1927–2005 sitä tehtiin Newcastle upon Tynessä, mutta vuonna 2005 valmistus siirrettiin joen toiselle puolelle Gatesheadiin. Sillä on EU:n myöntämä "aito, perinteinen tuote" -merkkisuoja.
Newcastle on Ison-Britannian myydyimpiä pullotettuja ale-oluita. Suomessa sitä markkinoi Hartwall.


title: Varjonyrkkeilijä

text: Varjonyrkkeilijä on Jussi Sydänmäen ja Janne Louhivuoren ensimmäinen ja toistaiseksi ainoa yhteisalbumi. Se julkaistiin vuonna 2005.


title: Lumilinna (televisio-ohjelma)

text: Lumilinna ("The Cold Old Days") on Yleisradion vuonna 1965 tuottama viihdeohjelma-lyhytelokuva. Ohjelma on voittanut toistaiseksi ainoana suomalaisohjelmana Montreux'n Kultaisen ruusun vuonna 1965. Lumilinna sai myös Lehdistön palkinnon. Ohjelman käsikirjoituksen oli tehnyt "VEK-tiimi", johon kuuluivat Jukka Virtanen, Aarre Elo ja Matti Kuusla. Ryhmän musiikillisena johtajana toimi Jaakko Salo. Ohjelma kuvattiin Olavinlinnassa ja siinä oli mukana useita aikansa tunnetuimpia viihdetaiteilijoita.


title: Lumilinna (televisio-ohjelma)

text:
! Päivämäärä
! Kanava
! Katsojamäärä


title: Baba Amte

text: Baba Muralidhar Devdas Amte (26. joulukuuta 1914 – 8. helmikuuta 2008) oli intialainen hindu, joka nousi kansainväliseen julkisuuteen aktivistina ja leprasairaiden hoitajana. Hänelle myönnettiin lukuisia merkittäviä palkintoja, kuten Templeton-palkinto vuonna 1990 ja Gandhin kansainvälisen rauhanpalkinnon 1999.


title: Baba Amte

text: 92-vuotiaalla Baba Amtella todettiin elokuussa 2007 leukemia, mutta hän ehti täyttää 93 vuotta ja eli vielä seuraavan vuoden helmikuuhun.


title: Elisabethenkirche

text: Elisabethenkirche on protestanttinen kirkkorakennus sveitsiläisessä Baselin kaupungissa. Se on rakennettu vuosien 1857 ja 1865 välillä arkkitehti Ferdinand Stadlerin piirustusten pohjalta ja Christoph Riggenbachin ja Carl Wartnerin johdolla. Kirkko edustaa uusgoottilaista arkkitehtuuria ja on yksi tyylisuuntansa merkittävimpiä edustajia Sveitsissä. Kirkon lasimaalauksista ovat vastanneet müncheniläiset Heinrich ja Christian Burkhardt. Kirkontorni yltää 72 metrin korkeuteen.


title: Thomas Torrance

text: Thomas Forsyth Torrance (30. elokuuta 1913 – 2. joulukuuta 2007) oli brittiläinen teologi. Hän toimi 27 vuotta kristillisen dogmatiikan professorina Edinburghin yliopiston New Collegessa.


title: Thomas Torrance

text: Torrancen skotlantilaiset vanhemmat olivat poikansa syntyessä lähetystyössä Chengdussa, ja hän asui itse Kiinassa vuoteen 1927. Hän oli vanhempiensa esikoinen, joka sai kaksi veljeä ja kolme siskoa. Hän on maininnut omat vanhempansa keskeisimmiksi opettajikseen. Hän meni vuonna 1946 naimisiin Margaret Spearin kanssa.


title: Thomas Torrance

text: Hän aloitti opintonsa Edinburghin ja Oxfordin yliopistoilla, mutta pääsi sitten stipendillä Baselin yliopistoon, jossa hän sai opetusta ihailemaltaan Karl Barthilta. Torrance toimi vuonna 1976 Skotlannin kirkon yleiskokouksen johtajana.


title: Thomas Torrance

text: Torrancen kirjoitettu tuotanto on laaja, ja hän tutki uransa aikana muun muassa uskonnon ja tieteiden välistä suhdetta. Hän myös käänsi teologisiin aiheisiin liittyvää kirjallisuutta, ja hänelle myönnettiin vuonna 1978 Templeton-palkinto. Hän eli 94-vuotiaaksi. Myös hänen vuonna 1949 syntyneestä pojastaan Iain Torrancesta tuli teologi.


title: Eija Merilä

text: Eija Merilä (nyk. Kymäläinen, o.s. Muhonen) (s. 30. kesäkuuta 1946 Kivijärvi) on suomalainen laulaja, joka on tullut tunnetuksi sekä kevyen musiikin että hengellisen musiikin esittäjänä.


title: Eija Merilä

text: Sijoituttuaan iskelmälaulukilpailussa Jyväskylässä toiseksi hän pääsi Veikko Ahvenaisen kautta koelauluun Scandialle. Hänen ensimmäinen singlensä ”Yö Taigalla/Kun sinua katselen” julkaistiin tammikuussa 1964. Merilän ensimmäinen menestyskappale oli ”Yö saaristossa”. Levytyksiä oli tasaiseen tahtiin 1960-luvulla. Merilä oli mukana myös viihdeohjelma "Lumilinnassa", joka voitti Montreux’n Kultaisen ruusun vuonna 1965. Vuonna 1971 Merilä sai levytettäväkseen Lynn Andersonin ”Rose Gardenista” suomenkielisen version ”Luvannut en ruusutarhaa”, joka oli suuri menestys. Jatkoa seurasi seuraavana vuonna kappaleella ”Mä tahdon teidän oppivan”.


title: Eija Merilä

text: 1970-luvun puolivälissä Merilä tuli uskoon ja jätti viihdetaiteilijan uran. Hänen uransa jatkui kuitenkin hengellisen musiikin parissa. Jo vuonna 1976 hän teki äänitteen "Kiitokseni", ja seuraava albumi "Konsta Jylhän hengellisiä lauluja" oli suuri menestys ja ylsi timanttilevyyn.


title: Eija Merilä

text: Merilä on kiertänyt ympäri maailmaa esiintymässä ja asui pitkään perheineen Floridassa, jossa hän toimi Suomenkielisen Helluntaiseurakunnan, Kotikirkon laulaja-evankelistana. Vuonna 2010 Kymäläiset muuttivat takaisin Suomeen.


title: Big Sur

text: Big Sur on Keski-Kalifornian rannikolla sijaitseva harvaan asuttu alue, missä Santa Lucian vuoristo kohoaa äkillisesti Tyynestä valtamerestä. Nimi Big Sur on johdettu espanjankielisestä alkuperäisnimestä "el sur grande", mikä tarkoittaa "isoa etelää" tai "el país grande del sur", eli "etelän suuri maa". Seutu tarjoaa upeita maisemia, mikä tekeekin Big Surista suositun turistikohteen.


title: Big Sur

text: Vaikkakaan Big Surilla ei ole tarkkoja rajoja, monissa määritelmissä alueeseen kuuluu 145 km rannikkoa ja se ulottuu suunnilleen 32 km sisämaahan Santa Lucian vuoriston itäiselle juurelle. Muiden lähteiden mukaan Big Surin itäraja ulottuu sisämaassa vain neljästä kahteentoista kilometriin.


title: Big Sur

text: Big Surin pohjoisraja kulkee noin 190 km San Franciscosta etelään ja eteläraja suunnilleen 394 km Los Angelesista luoteeseen.


title: Big Sur

text: 1900-luvun alusta keskivaiheille Big Surin eristäytynyt asema ja luonnonkauneus alkoivat kiehtoa taiteilijoita ja kirjailijoita, kuten Robinson Jeffersiä, Henry Milleriä, Edward Westonia, Richard Brautigania, Hunter. S. Thompsonia, Emile Normania ja Jack Kerouacia. Jeffers, joka oli heistä ensimmäisten joukossa, kirjoitti 1920-luvun alussa runoja, jotka esittelivät romanttisen mielikuvan Big Surin villistä, kesyttömästä luonnosta, mikä rohkaisi myöhempiä vierailijoita. Henry Miller asui Big Surissa vuosina 1944–1962. Hänen esikoisromaaninsa "Big Sur and the Oranges of Hieronymus Bosch" kertoi iloista ja vaikeuksista, joita kohtasi paetessaan modernin elämän "ilmastointipainajaista". Millerin muistokirjasto, Millerin työlle ja elämälle omistettu kulttuurikeskus, on monien turistien keskuudessa suosittu kohde.


title: Big Sur

text: Alueen kasvavan suosion ja elokuvamaisen kauneuden johdosta Big Sur sai huomiota myös Hollywoodista. Elizabeth Taylorin ja Richard Burtonin tähdittämässä elokuvassa "The Sandpiper" monet kohtaukset on kuvattu Big Surissa. "The Sandpiper" on yksi harvoista Big Surissa kuvatuista elokuvista yhdessä "Zandy's Bride" ja "The Stranger in Big Sur" -elokuvien kanssa.


title: Big Sur

text: Big Sur mainitaan myös Red Hot Chili Peppersin laulussa "Road Trippin'".


title: Big Sur

text: Big Sur on säilynyt harvaan asuttuna tähän päivään saakka. Yhdysvaltojen vuoden 2000 väestönlaskennan mukaan sen asukasluku on noin 1000. Big Surin asukkaat ovat hyvin erilaisia: alkuperäisten uudisasukkaiden ja karjatilallisten jälkeläisiä, taiteilijoita ja muiden luovien alojen edustajia, sekä vauraita kodinomistajia viihteen ja kaupankäynnin maailmoista. Suurin osa taloista maksaa yli kaksi miljoonaa dollaria, mihin vaikuttavat olennaisesti seudun maisemat. Seudulla ei myöskään ole kaupunkialueita, vaikkakin siellä olevat kolme bensa-asemaa, ravintolat ja motellit on merkitty sellaisiksi.


title: Big Sur

text: Big Surin talous perustuu lähes kokonaan turismiin. Iso osa maasta on yksityisessä omistuksessa tai se on lahjoitettu puistokäyttöön.


title: Big Sur

text: Big Surin ilmastosta on mahdotonta antaa yleiskuvaa, koska rosoinen topografia saa aikaan erillisiä mikroilmastoja. Tämä on yksi harvoista paikoista maailmassa, jossa punapuita kasvaa näköetäisyydellä kaktuksista. Seudun ilmasto on leutoa ympäri vuoden. Kesät ja syksyt ovat aurinkoisia ja kuivia, kun taas talvet ovat viileitä ja kosteita. Rannikkolämpötilat vaihtelevat vuoden aikana hyvin vähän, kesä–lokakuussa yön kymmenestä celciuksesta päivän hieman yli kahteenkymmeneen ja marras–toukokuussa neljästä viiteentoista. Kauempana sisämaassa lämpötilat vaihtelevat enemmän.


title: Big Sur

text: Pfeiffer Big Sur State Parkissa sijaitseva virallinen kansallisen sääpalvelun osuuskunnan asema kertoo, että vuoden kylmin kuukausi on tammikuu, jolloin korkein keskilämpötila on 15,6 °C ja alin keskilämpötila 6,2 °C. Yleensä elokuu on vuoden lämpimin kuukausi korkeimmalla keskilämpötilallaan 25,2 °C ja alimmalla keskilämpötilallaan 10,1 °C. 20. kesäkuuta 2008 kirjattiin kaikkien aikojen korkein lämpötila 38,9 °C, ja kylmin, -2,8 °C, ensimmäisen kerran 21. joulukuuta 1998 ja myöhemmin 13. tammikuuta 2007. Vuodessa on keskimäärin 8,8 päivää, jolloin lämpötila on 32 °C tai enemmän, ja noin 1,4 päivää, jolloin lämpötila laskee 0 °C:seen tai alemmaksi.


title: Big Sur

text: Vuosittainen keskimääräinen sademäärä on 1065,3 mm, josta yli 70 % sataa joulu–maaliskuussa. Vuodessa sateisia päiviä on noin 62. Sateisin vuosi oli 1983, jolloin sademäärä oli 2257 mm ja kuivin 1990, jolloin sademäärä oli huomattavasti pienempi, vain 454,66 mm. Sateisin kuukausi puolestaan oli tammikuu vuonna 1995, jolloin satoi jopa 672 mm, ja sateisin vuorokausi 31. tammikuuta 1963 234 mm sademäärällä. Rannikolla ei ole kirjattu merkittäviä lumisateita, mutta Santa Lucian vuoristossa ne ovat yleisiä talvikuukausina. Runsaat talvisateet voivat aiheuttaa kivi- ja mutavyöryjä, jotka saattavat katkaista osan Highway 1:stä päiviksi tai viikoiksi, mutta yleensä tie saadaan korjattua nopeasti.


title: Big Sur

text: Kauempana etelässä, lähellä San Simeonia, säätiedot kirjattiin Piedras Blancas -majakassa vuoteen 1975 asti. Niiden tietojen perusteella tammikuu oli kylmin kuukausi korkeimmalla keskilämpötilallaan 14,8 °C ja alhaisimmalla keskilämpötilallaan 7,4 °C. Lämpimin kuukausi oli taas syyskuu, jolloin korkein keskilämpötila oli 17,9 °C ja alin keskilämpötila 11,1 °C. Lämpötila nousi harvoin 32 °C tai ylemmäksi, niin lämmintä oli vain noin 0,4 päivää vuodessa. Lämpötila ei yleensä laskenut 0 °C:seen tai alemmaksi, niin tapahtui vain 0,5 päivänä vuodessa. Korkein lämpötila, 33 °C, kirjattiin 21. lokakuuta 1965, kylmin taas 1. tammikuuta 1965, jolloin lämpötila laski -2 °C:seen. Vuosittainen sademäärä oli keskimäärin 515,11 mm. Sateisin vuosi oli 1969, jolloin sademäärä oli 1063 mm, ja vastaavasti kuivin oli vuosi 1959, jolloin satoi 246,63 mm. Sateisia päiviä vuodesta oli noin 48. Sateisin kuukausi oli tammikuu 1969, jolloin satoi 134 mm ja sateisin vuorokausi oli saman kuun 19. päivä sademäärällä 134 mm. Nykyään säätiedoista pidetään kirjaa San Simeonissa ja ne julkaistaan joissakin sanomalehdissä.


title: Big Sur

text: Kuten Kalifornian keski- ja pohjoisrannikollakin, Big Surissa on usein kesäisin tiheää sumua. Kesäsumulla ja kesän pitkäaikaisella kuivuudella on sama syy: Tyynen valtameren yläpuolella muodostuva valtava korkeapaine. Kyseinen korkeapaine estää sateet ja synnyttää luoteisen ilmavirran. Nämä koillisen vallitsevat kesätuulet työntävät meren lämpimän pintaveden kaakkoon, pois rannikolta, ja hyytävän kylmä merivesi nousee sen tilalle. Kohdatessaan ilmassa oleva vesihöyry ja kylmä vesi muodostavat sumun.


title: Big Sur

text: Maan käytön rajoitukset alueilla, jotka suojelevat Big Surin luonnonkauneutta, aiheuttavat sen, että majoitusten rakentamista on rajoitettu ja ne ovat usein kalliita. Majoituspaikat myös täyttyvät nopeasti kiireisellä kesäkaudella.


title: Big Sur

text: Big Sur on erittäin suosittu automatkailukohde, sillä Kalifornian rannikkoa pitkin kulkeva California State Route 1 eli Highway 1 kulkee Big Surin läpi ja tien varrella on paljon kauniita maisemia. Vuoden 2017 alussa sattuneet maanvyörymät ja siltojen sortumiset ovat vähentäneet Big Surin turismia huomattavasti. Tietä on saatu raivattua, mutta syyskuussa 2017 tie oli edelleen ainakin osittain poikki Salmon Creekin ja Pfeiffer Canyonin välillä.


title: Big Sur

text: Valtatien näköalojen lisäksi Big Sur tarjoaa retkeilyä, vuorikiipeilyä ja muita ulkoilma-aktiviteetteja. Myös muutamat luonnonkauniit rannat ovat suosittuja kävelyretkiin, mutta yleensä sopimattomia uimiseen arvaamattomien virtausten ja hyytävän kylmän veden takia. Big Surin yhdeksän puistoa tarjoavat paljon nähtävää, mukaan lukien Julia Pfeiffer Burns State Parkissa sijaitsevan yhden Tyynenmeren rannikon harvoista vesiputouksista, jotka syöksyvät suoraan mereen. Toinen huomattava maamerkki on 1800-luvun majakka, mikä sijaitsee yksinäisellä, tuulisella mäellä, mikä näyttää sumussa saarelta.


title: Berner Münster

text: Berner Münster on tuomiokirkko Sveitsin pääkaupungissa Bernissä. Sen rakennustyöt käynnistettiin vuonna 1421 ja ne saatiin lopullisesti päätökseen vuonna 1893, jolloin valmistui kirkon 100-metrinen torni. Kirkontorni on Sveitsin korkein ja itse tuomiokirkko on Sveitsin suurin kirkkorakennus. Kirkon 71-äänikertaiset ja 5 400 pilliä sisältävät pääurut ovat peräisin vuodelta 1726.


title: Balkanintiainen

text: Balkanintiainen ("Poecile lugubris") on lapintiaista muistuttava, varpuslintuihin kuuluva tiaislaji.


title: Balkanintiainen

text: Päälaki ja kurkkulappu ovat noenmustat, poskilaikku on valkoinen. Selkäpuoli, siivet ja pyrstö ovat harmaanruskeat. Naaraan huppu ja kurkkulappu ovat himmeämmät, tumman harmaanruskeat, ja sen alapuolen väritys oliiviin vivahtava. Voimakas nokka on musta ja jalat harmaat. Nuoren yksilön poskilaikut ovat likaisemman väriset.


title: Balkanintiainen

text: Pituus 14 cm, siipiväli 21,5–23 cm ja paino 15–19 g.


title: Balkanintiainen

text: Kutsuääni on toraisa jäkätys ”tjerr’r’r’r”, laulussa toistaa sarjana yhtä ja samaa ”tsiv”-ääntä.


title: Balkanintiainen

text: Balkanintiainen on pesivä paikkalintu Kaakkois-Euroopassa Sloveniasta ja Romaniasta Lähi-itään ja Iraniin saakka. Maailman populaation koko on 260 000–1 000 000 yksilöä, ja lajin kanta on elinvoimainen. Suomesta ei ole havaintoja.


title: Balkanintiainen

text: Balkanintiaisen elinympäristöä ovat erityyppiset metsät, myös vuorenrinteiden, sekä puutarhat ja pensaikot. Laji suosii tammea ja pyökkiä kasvavia sekametsiä. Paikoin se elää puhtaissa havumetsissäkin.


title: Balkanintiainen

text: Pesä on puunkolossa, joskus pöntössä tai kallionkolossa, ja heinin sekä höyhenin sisustettu. Naaras munii valkeahkoja, punertavatäpläisiä munia yleensä 5–7 kappaletta, joskus jopa 10. Naaras hautoo yksin keskimäärin 13,3 vuorokautta. Molemmat emot huolehtivat ja ruokkivat poikasia, jotka lähtevät pesästä kolmiviikkoisina. Pesii usein kahdesti kesän aikana.


title: Balkanintiainen

text: Balkanintiaisen pääravintoa ovat pienet selkärangattomat. Se syö toisinaan myös siemeniä.


title: John Howe

text: John Howe (s. 21. elokuuta 1957 Vancouver, Kanada) on Sveitsissä asuva kuvittaja. Hän opiskeli École des Arts Décoratifs -koulussa Strasbourgissa Ranskassa ja on työskennellyt kuvittajana koko ikänsä. Myös hänen vaimonsa Fataneh on kuvittaja. Howen erityisenä kiinnostuksenkohteena ovat keskiaikaiset aseet ja haarniskat. Howe on myös aktiivisena jäsenenä "Company of Saynt George" -ryhmässä, joka yhdessä museoiden kanssa toteuttaa keskiaikaa jäljitteleviä elävän historian näytöksiä.


title: John Howe

text: John Howen tunnetuimmat työt ovat kuvituksia J. R. R. Tolkienin kirjoihin. Hän on sanonut laatineensa piirroksia Tolkienin tarinoista jo kauan ennen uraansa kuvittajana, ja maininnut varhaiseksi innoituksekseen Hildebrandtin veljesten kuvittamat Tolkien-kalenterit.


title: John Howe

text: Howe itse on kuvittanut paitsi Tolkienin teosten kansia, myös lukuisia kalentereita, julisteita ja karttoja. Yksi hänen merkittävimmistä töistään oli osallistuminen Brian Sibleyn "Keski-Maan kartat" -teoksen kuvitukseen, johon kuului neljän suuren karttajulisteen piirtäminen ja koristelu. Yhdessä Alan Leen kanssa Howe oli keskeisin lavastussuunnittelija Peter Jacksonin "Taru sormusten herrasta" -filmatisoinneissa. Howen harrastuksenaan keräämä tuntemus keskiaikaisista aseista ja haarniskoista oli suureksi avuksi elokuvien suunnittelutyössä.


title: John Howe

text: Tolkienin teosten lisäksi Howe on tehnyt kuvituksia myös muun muassa Robin Hobbin, G. R. R. Martinin, Guy Gavriel Kayn, Charles de Lintin ja Robert Holdstockin tarinoihin sekä Beowulfiin. Howe osallistui myös "" -elokuvan lavastussuunnitteluun. Hänen omia teoksiaan ovat "Cathédrale", "Myth and Magic" sekä "John Howe Fantasy Art Workshop". Lisäksi hän on uudelleenkertonut ja kuvittanut tarinat "Rip Van Winkle" sekä "The Knight with the Lion, The Story of Yvain".


title: Kadonnut häviämättömiin

text: Kadonnut häviämättömiin – tiimalasin sinisen horisontin valkea hiekka on kosketinsoittaja-laulaja Jukka Gustavsonin viides soololevy. Kappaleet "Metsä meren keskellä" ja "Kontrasteja" nauhoitettiin alun perin Radiomafian Hipnoosi-ohjelmaan, joskin kappaleisiin on tehty levyä varten päällekkäisäänityksiä. Sävellykset, sanoitukset ja sovitukset: Jukka Gustavson


title: Markus Kokkonen

text: Markus Juhani Kokkonen (s. 20. toukokuuta 1986 Lieksa) on suomalainen laulaja. Kokkonen on voittanut mm. Olavi Virta - Sininen huvimaja -laulukilpailun vuonna 2005. Iskelmälaulun Suomen mestaruuden hän voitti vuonna 2008 IskelmäNiityt -tapahtumassa Kiuruvedellä. Vuonna 2009 Kokkonen ylsi Seinäjoen Tangomarkkinat laulukilpailun finaaliin kolmen parhaan mieslaulajan joukkoon.


title: Markus Kokkonen

text: Kokkonen vaikuttaa tällä hetkellä Helminauha -yhtyeen laulusolistina.


title: Susan Cooper

text: Susan Cooper (s. 23. toukokuuta 1935 Burnham, Buckinghamshire, Iso-Britannia) on englantilainen lasten- ja nuortenkirjailija, joka kirjoittaa usein fantasiaa. Hän on myös menestynyt näytelmäkirjailija. Cooperin tunnetuin teos on viisiosainen "Pimeä nousee" -sarja.


title: Susan Cooper

text: Susan Cooper asui Buckinghamshiressä 21-vuotiaaksi asti. Myöhemmin hän opiskeli Oxfordin yliopistossa, jossa hän toimi muun muassa yliopiston oman sanomalehden, "Cherwellin", ensimmäisenä naistoimittajana. Valmistuttuaan Cooper työskenteli toimittajana The Sunday Times -lehdessä Ian Flemingin alaisuudessa. Vuonna 1963 Cooper muutti Yhdysvaltoihin mennäkseen naimisiin erään Massachusettsin teknillisen korkeakoulun professorin kanssa. Vaikka hän oli aiemminkin kirjoittanut vapaa-ajallaan, hänen kirjailijanuransa alkoi toden teolla vasta Yhdysvalloissa. Heinäkuussa 1996 Cooper meni naimisiin pitkäaikaisen kirjoittajaystävänsä, näyttelijä Hume Cronynin kanssa. Hume kuoli kesäkuussa 2003. Susanilla on kaksi aikuista lasta. Hän asui pitkään Connecticutin Fairfieldissä, mutta muutti hiljattain Massachusettsiin.


title: Susan Cooper

text: Susan Cooper julkaisi ensimmäisen kirjansa vuonna 1964. Kyseessä oli tieteistarina "Mandrake". "Pimeä nousee" -sarjan ollessa työn alla Cooper julkaisi myös omaelämäkerrallisen tarinan "Dawn of Fear", joka sijoittuu sota-ajan Englantiin. Kelttiläistä mytologiaa, Kuningas Arthur -taruja ja Cooperin omia fantasiahahmoja yhdistelevä "Pimeä nousee" -sarja (1965–1977) sai alkunsa kustantamon järjestämästä tarinakilpailusta. Ensimmäinen osa muistuttaakin perinteistä Viisikko-seikkailua, mutta Cooperin päätettyä jatkaa tarinaa useamman osan verran mukaan tuli nopeasti tummempia ja vakavampia teemoja. Monet sarjan tapahtumapaikoista ovat todellisia Englannin ja Walesin paikkoja, jotka Cooper tunsi nuoruudessaan.


title: Susan Cooper

text: "Pimeä nousee" -sarjan ohella Cooperin palkituin ja tunnetuin kirjallinen teos lienee kahden nuoren kasvutarina "Kultakaapu, siniviitta". Näiden teosten jälkeen Cooper on julkaissut useita lasten- ja nuortenkirjoja sekä kuvakirjoja (muun muassa "King of Shadows", "The Boggart" ja "The Magician’s Boy"). Hän on myös kirjoittanut runoja, näytelmiä ja televisiokäsikirjoituksia. Näistä tunnetuimmat ovat moneen kertaan palkitut "Foxfire" ja "Nukentekijä".


title: Susan Cooper

text: Lisäksi Susan Cooperilla on muun muassa kaksi Emmy-ehdokkuutta ("Nukentekijä" 1984 ja "Foxfire" 1987).


title: Vammaisuuden sosiaalinen malli

text: Vammaisuuden sosiaalinen malli on Michael Oliverin (1996), Greenwichin yliopiston vammaisuustutkimuksen professorin, nimiin kirjattu ihmisoikeus- ja hyvinvointipoliittinen näkemys vammaisuudesta. Oliver esittää sosiaalisen mallinsa usein vastakohtana ja kritiikkinä biolääketieteelliselle ja asiantuntijakeskeiselle mallille. Asetelma on seuraava.


title: Vammaisuuden sosiaalinen malli

text: Yksilöllistä mallia luonnehtivat seuraavat korostukset:Vammaisuuden sosiaalisen mallin vastaavat piirteet ovat:Suomessa ovat erityisesti Aila Järvikoski ja Asko Suikkanen esitelleet ja kehitelleet Oliverin luomaa vammaisuuden (ja kuntoutuksen) sosiaalista mallia.


title: Vammaisuuden sosiaalinen malli

text: Marjo-Riitta Reinikainen (2007) on väitöskirjassaan ”Vammaisuuden sukupuolittuneet ja sortavat diskurssit” käyttänyt Oliverin mallista suomennosta ”yhteiskunnallinen malli”. Reinikainen yhdistelee yhteiskunnallisen mallin tarjoaman analyysin Michel Foucault’n diskursiiviseen teoriaan pitäen vammaisuutta yhtenä kaikkein konkreettisimpana esimerkkinä ja lopputuloksena institutionaalisista ja institutionalisoituneista diskursseista ja käytännöistä sekä niihin kytkeytyvästä vallasta. ”Vammaisuuden yhteiskunnallisen mallin mukaan vammaisuus ei ole yksilön ominaisuus, vaan se kuvaa niitä yksilön kannalta haitallisia sosiaalisia ja yhteiskunnallisia seurauksia, joihin vammaiset ihmiset törmäävät ei-vammaisille suunnitellussa ja heidän ehdoillaan toimivassa yhteiskunnassa.”


title: Vammaisuuden sosiaalinen malli

text: Michael Oliver on monissa kirjoituksissaan (esimerkiksi Oliver 1996) korostanut ihmisoikeuslähtökohdan merkitystä. Hänen mielestään kaikki yritykset vammaisten ”valtaistumiseen” (empowerment) tukahtuvat, jos pidetään kiinni tarvelähtökohdasta; asiantuntijoiden, vaikka kuinka monialaisten, tekemät arviot kuntoutustarpeesta jättävät Oliverin käsityksen mukaan kuitenkin aina syrjään vammaisten henkilön arkiset ja todellisemmat asiat. Oliverin päättelyketju kulkee näin: Oliverin mukaan kuntoutuksen suurin puute on, että se ei tunnusta vallan ja ideologian olemassaoloa ja vaikutusta. Oliverin mukaan riippumattomuus on mielentila eikä jotkut konkreettiset arkiset asiat. Riippumattomuus on kyky tehdä itseä ja elämää koskevia päätöksiä vapaasti ja arkiset vaikeudet saattavat rasittaa mieltä niin paljon, että ne valtaavat myös elämää koskevien päätösten alueen. Vammainen ihminen ajautuu tekemään yleisesti ottaen täysin triviaaleja päätöksiä.


title: Vammaisuuden sosiaalinen malli

text: Michael Oliver on sanonut, että vammaisuus on kansalaisuuden kieltämistä, ja vammaiset alennetaan julkiseksi omaisuudeksi. Kuntoutus olisi tältä kannalta katsottuna alkuperäisessä merkityksessään oikeuksien palauttamista (rehabilitointia). Asko Suikkanen toteaa kuitenkin, että Oliverin sosiaalisessa mallissa ei ole olemassa asiakasta vaan ainoastaan universaali kansalaisuus. Sosiaaliseen malliin sisältyvä politiikan problematisointi jää Oliverilla täysin avoimeksi ja se on luonteeltaan puhtaasti idealistinen konstruktio ilman yksilö-yhteiskunta –suhteen realistisuutta. (Suikkanen, 1999)


title: Vammaisuuden sosiaalinen malli

text: Vammaisuuden sosiaalinen malli tarkoittaa käsitteellisesti sitä, että vammaisuudella ei ole mitään tekemistä ruumiin ja sen toimintakyvyn kanssa. Tämä ajatus on periaatteessa täysin mahdollinen ainakin niissä tilanteissa, joissa ruumiissa ja sen toiminnoissa ei tapahdu mihinkään tautiin kuuluvia muutoksia. Sosiaalinen malli tuntuu liittyvän ennen kaikkea ns. klassisiin vammaisuuden muotoihin, kuten sokeuteen, kuurouteen ja liikuntavammaisuuteen. Mutta ne tilanteet, joissa tauti tai vamma aiheuttaa kipua taikka ruumiin ja ruumiin toimintojen arvaamattomia muutoksia, sosiaalisen mallin soveltuvuus ei tunnu riittävältä.


title: Terry Balsamo

text: Terry Balsamo (s. 8. lokakuuta 1972, Tampa, Florida) on yhdysvaltalainen kitaristi. Hän soitti yhdysvaltalaisessa rock-yhtye Evanescencessä vuosina 2003-2015. Hänet tunnetaan myös Cold-yhtyeen ex-kitaristina.


title: Terry Balsamo

text: Balsamon musiikillinen ura alkoi Limp Bizkit -yhtyeessä. Hän jätti yhtyeen muutama vuosi ennen Limp Bizkitin debyyttialbumi "Three Dollar Bill, Y’All$:n" (1997) levyttämistä. Hänet korvasi yhtyeessä Wes Borland. Vuoden 1999 lopussa Balsamo yhdisti voimansa Jacksonvillen rokkareiden Scooter Wardin, Sam McCandlessin, Jeremy Marshallin ja Kelly Hayesin kanssa muodostaen Cold-yhtyeen.


title: Terry Balsamo

text: Balsamo pysyi Coldissa kirjoittaen ja levyttäen heidän kanssaan albumeille 13 Ways to Bleed on Stage (2000) ja Year of the Spider (2003). Hän esiintyi myös Staind-yhtyeen kanssa sen MTV Unplugged -esityksessä vuonna 2001. Cold esiintyi Evanescencen lämppärinä vuoden 2003 Nintendo Fusion -kiertueella.


title: Terry Balsamo

text: Kun Evanescencen kitaristi Ben Moody jätti bändin kesken heidän Euroopan kiertueensa, Balsamo soitti Moodyn tilalla keikoilla. Kun Coldin tulevaisuus alkoi näyttää kyseenalaiselta, Balsamo liittyi vakituisesti Evanescenceen.


title: Terry Balsamo

text: Balsamon voi nähdä ja kuulla Evanescencen livealbumilla, "Anywhere but Homella" (2004) ja sen jälkeen julkaistuilla "The Open Doorilla" (2006) ja "Evanescencellä" (2011). Hänestä tuli Amy Leen yhteistyökumppani Evanescence-yhtyeessä ja he kirjoittivat yhdessä useimmat kappaleet "The Open Doorille", kuten levyn ensimmäisen singlen, Call Me When You're Soberin ja kolmannen singlen, Sweet Sacrificen.


title: Terry Balsamo

text: Syyskuussa 2005 Balsamo sai aivohalvauksen johtuen kaulavaltimon repeytymisestä, mistä johtuen hän joutui sairaalaan. Balsamo kertoi, että tämä johtui moshaamisesta keikoilla, joka taas aiheutti veren hyytymisen niskassa. Hän on sittemmin parantunut ja oli mukana The Open Door -kiertueella Evanescencen kanssa.Balsamo-artikkeli The Evanescence Reference -wikissä


title: Michael Novak

text: Michael John Novak (9. syyskuuta 1933 Johnstown, Pennsylvania – 17. helmikuuta 2017 Washington) oli yhdysvaltalainen katolinen uskonnonfilosofi ja diplomaatti. Hän julkaisi lähes 25 kirjaa filosofian ja teologian aiheista; kenties tunnetuin on "The Spirit of Democratic Capitalism" vuodelta 1982.


title: Michael Novak

text: Novak syntyi Johnstownissa, Pennsylvaniassa. Hän valmistui Harvardin yliopistosta, Rooman Gregoriaanisesta yliopistosta ja Stonehill Collegesta. Hän toimi Yhdysvaltain suurlähettiläänä UNCHR:lle vuonna 1981.


title: Michael Novak

text: Novakille myönnettiin vuonna 1994 Templeton-palkinto. Hänellä oli kuvittaja Karen Laub-Novakin kanssa lapset Richard, Tanya ja Jana.


title: John Polkinghorne

text: John Polkinghorne (s. 16. lokakuuta 1930 Weston-super-Mare) on brittiläinen fyysikko ja teologi. Hän on myöhemmällä urallaan tutkinut laajasti tieteen ja uskonnon välistä suhdetta, ja hänelle myönnettiin tästä Templeton-palkinto vuonna 2002.


title: John Polkinghorne

text: Polkinghorne valmistui Cambridgen yliopistosta. Vietettyään kaksi vuotta luennoitsijana Edinburghin yliopistolla hän palasi Cambridgeen 1958 ja toimi vuosina 1968–1979 matemaattisen fysiikan professorina. Hänet valittiin Royal Societyn jäseneksi 1974.


title: John Polkinghorne

text: Polkinghorne päätti kesken uransa ryhtyä lukemaan teologiaa, ja hänet vihittiin anglikaaniseksi papiksi vuonna 1982. Hän toimi Queens' Collegen puheenjohtajana vuosina 1988–1996. Hänestä tehtiin ritari vuonna 1997. Hän on lisäksi Durhamin yliopiston kunniatohtori.


title: John Polkinghorne

text: Polkinghornen mukaan tieteelliset ja uskonnolliset näkemykset eivät ole ristiriidassa keskenään, vaan täydentävät toisiaan. Polkinghornen mielestä luonnonteologialla on vakaa paikka uskonpuolustuksessa ja teologiassa.


title: John Polkinghorne

text: Tiedettä, teologiaa ja todellisuuden luonnetta pohdiskelevien filosofisten julkaisujensa ohella hän on julkaissut omaelämäkerran "From Physicist to Priest, an Autobiography" (2007).


title: La Spezia

text: La Spezia (liguuriksi "A Spèza") on kaupunki Italiassa Ligurian alueella La Spezian maakunnassa. Se on maakunnan pääkaupunki. La Speziassa oli vuoden 2017 alussa 93 678 vakinaista asukasta, ja sen pinta-ala on noin 51 neliökilometriä. Kaupunki sijaitsee Ligurianmereen kuuluvan La Spezian lahden rannalla.


title: La Spezia

text: Kaupungissa on alueen keskeinen kauppa- ja sotasatama sekä Italian laajin sotatarviketuotannon keskittymä.


title: La Spezia

text: Kaupungin alueella on ollut asutusta aina esihistorialliselta ajalta alkaen, jo ennen Rooman myyttistä perustamista.


title: La Spezia

text: Brittiläinen runoilija Percy Bysshe Shelley asui elämänsä loppuvaiheet kaupungissa ja kuoli siellä mereen hukkumalla vuonna 1822. Tämä on johtanut La Spezian lahden ranskankieliseen nimitykseen Runoilijoiden lahti ("le Golfe des Poètes").


title: La Spezia

text: Kaupungin satama oli toisessa maailmansodassa niemimaan suuri sotasatama ja keskeinen osa saksalaisten ja italialaisten yhdessä rakentamaa puolustuslinjaa.


title: Jenkem

text: Jenkem (myös jekem tai Butthash) on päihteenä käytettävä, impattava dissosiatiivi. Impattava kaasu muodostuu käyttämällä ulostetta ja virtsaa. BBC Newsin mukaan Sambiassa Lusakan katulapset ovat käyttäneet jenkemiä vaihtoehtona liiman tai bensiinin haistelulle.


title: Jenkem

text:
Ei ole varmaa tietoa, kuinka lapset alkoivat käyttää ainetta.
Varhaisin maininta jenkemistä on vuodelta 1995 Inter Press Servicen (IPS) uutissähkeestä.
Vuonna 1998 New York Times kertoi artikkelissaan vapaaehtoistyöntekijöiden kertoneen katulasten sekoittavan päänsä fermentoiduista ihmisulosteista valmistetulla aineella joka tunnettiin nimellä jekem.
BBC News kertoi tavasta 1999.


title: Jenkem

text: Jenkemin vaikutus kestää noin tunnin ajan, ja se aiheuttaa visuaalisia hallusinaatioita.


title: Jenkem

text:
Lokakuussa 2007 floridalainen poliisi tiedotti uudesta huumeesta high school -oppilaiden kanssa käytyjen keskustelujen perusteella. Tiedotteessa väitettiin että Jenkem on suosittua Yhdysvaltain kouluissa ja kuvailtiin sen valmistusta sulkemalla ihmisulosteita ja virtsaa pulloon, jonka suu suljetaan ilmapallolla, ja jättämällä seos käymään auringonpaisteeseen.
Internet-käyttäjät huomasivat pian että ohjeet ja valokuvat jenkemin valmistuksesta ja käytöstä olivat verkkosivusto Totse.com:ista, jonne ne ladannut käyttäjä myönsi valmistaneensa pulloissa olleen "jenkemin" jauhoista, vedestä, Nutellasta ja oluesta.
Loka-marraskuussa 2007 kaupunkitarinoita tutkiva Snopes julkaisi artikkelin, joka kyseenalaistaa tarinat Jenkemin käytöstä Yhdysvalloissa.


title: John Templeton

text: Sir John Marks Templeton (29. marraskuuta 1912 – 8. heinäkuuta 2008) oli yhdysvaltalaissyntyinen liikemies, filantrooppi ja teologinen kirjoittaja. Hänellä oli Bahaman ja Britannian kaksoiskansalaisuus, ja hän asui Bahamalla.


title: John Templeton

text: Templeton syntyi Tennesseessä ja valmistui Yalen yliopistosta. Hän meni vuonna 1937 naimisiin Judith Folkin kanssa ja sai kolme lasta (John, Anne ja Christopher). Judith kuoli helmikuussa 1951, ja Templeton meni vuonna 1958 uusiin naimisiin Irene Reynolds Butlerin kanssa. Irene kuoli vuonna 1993.


title: John Templeton

text: Templeton oli elinikäinen presbyteerikirkon jäsen. Hän perusti Templeton-järjestön, joka on 1970-luvulta saakka jakanut vuosittain arvostettuja Templeton-palkintoja. Palkinto myönnetään huomattavista ansioista teologian alueella.


title: Kovaohranen

text: Kovaohranen t. kovaotranen on happamaton ohraleipä. Sen nesteenä käytetään paikkakunnasta ja mieliteoista riippuen vettä, piimää tai smetanaa ("kermaa"). Kovaohranen- tai kovaotranen-nimiä käytetään lähinnä Etelä-Karjalan länsiosissa.


title: Kovaohranen

text: Leivonnainen tunnetaan useilla nimillä, muun muassa Sisä-Suomessa nimellä nyrkkirieska ja Lapissa nimellä rieska, ja se tunnetaan myös monissa Pohjois-Euroopan maissa Pohjanmereltä Uralille. Suomessa happamaton ohrainen leivonnainen on ollut pyhäruokaa ja muinoin kirkkoevästä, jolloin se on yleensä alustettu smetanaan. Tällainen "kermainen kovaotranen" oli suosittua kahvileipää 1900-luvun alkupuolella, jolloin maalla ei juurikaan käytetty valkeita vehnäjauhoja. Arkena kovaotrasta paistettiin, jos leipä pääsi loppumaan, ja silloin nesteenä käytettiin vettä tai vedellä ohennettua piimää.


title: Margaret Mahy

text: Margaret Mahy ONZ (21. maaliskuuta 1936 Whakatane – 23. kesäkuuta 2012 Christchurch) oli arvostettu uusiseelantilainen lastenkirjailija. Hänet palkittiin kahdella Carnegie-mitalilla. "Tähtien tytär" (1985) sai Kanadan lastenkirjallisuusyhdistyksen Phoenix-palkinnon vuonna 2005. "Maanalainen tie" (1992) sai AIM-lastenkirjallisuuspalkinnon ja Esther Glen -palkinnon 1993. Mahy sai H. C. Andersenin palkinnon vuonna 2006.


title: Margaret Mahy

text: Mahy kirjoitti ensimmäisen tarinansa ollessaan seitsemänvuotias. Valmistuttuaan Aucklandin ja Canterburyn yliopistosta 1955 hän jatkoi Uuden-Seelannin kirjastokoulussa Wellingtonissa ja valmistui kirjastonhoitajaksi. Mahyn ensimmäinen julkaistu kirja oli kuvakirja vuonna 1969 ja vuonna 1980 hänestä tuli kokopäiväinen kirjailija. Syöpää sairastanut Mahy kuoli heinäkuussa 2012 lyhyen sairauden jälkeen.


title: Alexandre Pires

text: Alexandre Pires (s. 8. tammikuuta 1976, Umberlândia, Minas Gerais) on brasilialainen laulaja. Pires kuuluu yhtyeeseen nimeltä "Só Pra Contrariar".


title: Alexandre Pires

text: Parin albumin jälkeen bändi julkaisi 1999 suositun albumin "Juegos de Amor". Albumissa on hitti nimeltä "Santo Santo", joka on tehty yhdessä Gloria Estefanin kanssa.


title: Alexandre Pires

text: Vuonna 2001 Pires julkaisi ensimmäisen oman levynsä, josta tuli suosittu. Hän jatkoi julkaisuja sekä portugaliksi että espanjaksi.


title: Alexandre Pires

text: Hänen kappaleensa "Amame" kuullaan myös venezuelalaisessa telenovelassa Mi gorda bella.


title: Alexandre Pires

text: Omat kappaleet


title: Léo Ferré

text: Léo Ferré (24. elokuuta 1916 Monaco – 14. heinäkuuta 1993 Castellina in Chianti, Italia) oli ranskankielinen, monacolainen runoilija, anarkisti ja säveltäjä, joka teki itse laulunsa ja tulkitsi ne. Hän eli pääsääntöisesti Monacossa, Pariisissa, Lotissa ja elämänsä loppuajan Italian Toscanassa.


title: Léo Ferré

text: Léo Ferré oli Monte Carlon kasinon henkilöstöjohtajan Joseph Ferrén poika ja hänen äitinsä oli italialainen Marie Scotto, perheessä oli myös pari vuotta vanhempi tytär. Jo hyvin varhain nuoruudessaan Léo Ferré kiinnostui musiikista ja seitsemän vuoden ikäisenä hän liittyi Monacon tuomiokirkon kuoroon ja oppi siellä ensimmäiset näkemyksensä harmoniasta ja säveltapailusta. Hän myös löysi polyfonian kun kuuli ja myös osallistui Palestrinan ja Tomás Luis de Victorian teoksiin.


title: Léo Ferré

text: Ferrén setä, joka toimi viulistina kasinolla, auttoi häntä löytämään Beethovenin ja sai hänet osallistumaan harjoituksiin ja jopa itse esitykseen kun Beethovenin musiikkia esitettiin Monte-Carlon oopperassa ja esittäjänä oli itse Maurice Ravel. Nämä tapahtumat vaikuttivat voimakkaasti ja syvästi nuoren Ferrén tulevaan toimintaan. Yhdeksän vuoden ikäisenä Ferré lähetettiin luostarikouluun Italiaan ja siellä hän vietti kahdeksan pitkää vuotta. Näistä "häkkivuosistaan" hän kertoo kirjassaan "Benoît Misère" (1970). Vuonna 1926 Ferré teki ensimmäisen sävellyksensä Paul Verlainen runoon "Soleils couchants" ja vuonna 1930 hän sävelsi messun Kyrien kolmelle äänelle.


title: Léo Ferré

text: Ferré julkaisi uransa aikana vuosina 1953–1991 lähes 40 studioalbumia sekä lukuisia konserttilevytyksiä ja kokoelmia. Hänen tunnetuimpana kappaleenaan voidaan pitää vuonna 1967 levytettyä laulua "Les Anarchistes" (Anarkistit).


title: Léo Ferré

text: Ferrén kirjallinen tuotanto käsittää useita runoteoksia sekä yhden romaanin.


title: William Lipscomb

text: William Nunn Lipscomb, Jr. (9. joulukuuta 1919 Cleveland, Ohio – 14. huhtikuuta 2011 Cambridge, Massachusetts) oli yhdysvaltalainen kemisti, joka tuli tunnetuksi varsinkin epäorgaanisen kemian tutkijana.


title: William Lipscomb

text: Lipscomb syntyi Clevelandissa, Ohiossa, mutta muutti jo vuonna 1920 Lexingtoniin, Kentuckyyn. Hän valmistui Kentuckyn yliopistosta ja California Institute of Technologysta. Hän opetti vuosina 1946–1959 Minnesotan yliopistossa ja toimi vuodesta 1959 kemian professorina Harvardissa.


title: William Lipscomb

text: Lipscomb oli Kansallisen tiedeakatemian jäsen vuodesta 1961. Hänen uransa huipentui Nobelin kemianpalkintoon 1976, joka hänelle myönnettiin boraanien rakenteen tutkimisesta. Hän ilmoitti harrastuksikseen tenniksen ja klarinetinsoiton.


title: Paul Berg

text: Paul Berg (s. 30. kesäkuuta 1926) on yhdysvaltalainen biokemisti.


title: Paul Berg

text: Berg syntyi Brooklynissä, New Yorkissa, ja opiskeli Abraham Lincoln High Schoolista 1943. Hän valmistui myöhemmin Pennsylvania State Universitystä ja Case Western Reserve Universitystä. Hän toimii tällä hetkellä Stanfordin yliopiston emeritusprofessorina.


title: Paul Berg

text: Berg sai vuonna 1980 yhdessä Walter Gilbertin ja Frederick Sangerin kanssa Nobelin kemianpalkinnon nukleiinihappojen perustutkimuksesta. Hän on lisäksi johtanut muun muassa HIV-tutkimusta.


title: Paul Berg

text: Presidentti Ronald Reagan palkitsi Paul Bergin National Medal of Sciencella vuonna 1983. Hän on ollut Kansallisen tiedeakatemian jäsenenä vuodesta 1966, ja on lisäksi Royal Societyn ja Ranskan tiedeakatemian ulkomaalaisjäsen.


title: Orapihlajat

text: Orapihlajat ("Crataegus") on ruusukasvien ("Rosaceae") heimoon kuuluva kasvisuku, jonka lajeja kasvaa luonnonvaraisena pohjoisen pallonpuoliskon lauhkealla vyöhykkeellä Euroopassa, Aasiassa ja Pohjois-Amerikassa. Lajit ovat pensaita tai pieniä puita, joilla on piikkiset oksat ja hedelmänä luumarja. Useiden lajien marjoja voi käyttää hillon raaka-aineena.


title: Toimintakyky

text: Toimintakyky on yleisesti määritellen kokonaisuus, joka muodostuu henkilön fyysisten, psyykkisten ja sosiaalisten ominaisuuksien suhteesta häneen kohdistuviin odotuksiin. Toimintakyky voidaan määritellä myös "kyvyksi saada aikaan jokin toiminta" ja suorituskyky vastaavasti voisi tarkoittaa "kykyä saavuttaa jokin päämäärä". Jos toiminta jo on määritelty tavoitteellisena toimintana, näillä kahdella määritelmällä ei ole eroa. Suorituskykyyn liittyy vahvemmin kuin toimintakykyyn toiminnan taso ja tulos.


title: Toimintakyky

text: Terveystutkimuksen lähestymistapaa toimintakyvyn käsitteeseen kuvaa mainiosti Seppo Koskisen (2004) kuvaus toimintakyvystä hyvinvointi-indikaattorina:


title: Toimintakyky

text: Kelan kuntoutustutkimuslaitoksessa (KKT, nyk Petrea) on kehitelty vuosikymmeniä omaa biopsykososiaalista näkemystä ihmisen toimintakyvystä. Siitä kirjoittaa Sirkka-Liisa Karppi Kelan verkkosivun kolumnissa näin:


title: Toimintakyky

text: Suorituskykymittausten yhteydessä puhutaan usein henkilön toimintakyvyn mittaamisesta. Keskityttäessä helposti mitattavaan ja konkreettiseen fyysiseen suorituskykyyn unohdetaan helposti, että toimintakykyyn vaikuttavat myös psyykkiset ja sosiaaliset resurssit, kuten muisti ja oppiminen, elämän mielekkyyden kokeminen sekä sosiaalinen osallistuminen ja sosiaaliset suhteet. Niiden merkitys saattaa olla huomattavasti fyysistä suorituskykyä suurempi. Toisaalta, toimintakyky ei ole ainoastaan henkilön mahdollisuus suoriutua jotain toiminnasta, vaan olennaista on myös se, miten tärkeäksi hän kokee suoriutumisen motivaationsa. Monesti toimintakyvyn alenemisen taustalla on jaksamattomuus tai motivoitumattomuus eikä fyysisen suorituskyvyn aleneminen. Jokainen ihmisen asettaa elämänsä asiat tärkeysjärjestykseen ja toimii saavuttaakseen tärkeänä pitämänsä asiat. Toimintakykyä tarkastellessaan ulkopuolinen arvioija ohittaa helposti ihmisen oman tahto- ja tarvemaailman ja keskittyy siihen, mitä itse pitää tälle ihmiselle tarpeellisena. Tuo ulkopuolisen havaitsema tarpeellinen kattaa useimmiten vain elämän fyysiset tarpeet. Ihminen voi kompensoida jonkin toimintakyvyn osa-alueen heikkenemistä muiden osa-alueiden hyvällä toiminnalla, esimerkiksi kehittämällä uusia tapoja suoriutua jostain tehtävästä. Tämä edellyttää muutosta omassa toiminnassa. Se vaatii luopumista totutusta sekä kekseliäisyyttä ja asioiden jäsentämistä ja hahmottamista uudella tavalla. Valitettavan usein henkilön oma ratkaisu toimintakyvyn ongelmiin on luopuminen. Hän luopuu sellaisista asioista, jotka ovat hänelle vaikeita tai mahdottomia. Esimerkiksi häntä eivät enää kiinnosta aiemmat harrastukset, koska hänen pääsynsä niiden pariin on liian vaikeaa. Näin ihminen kaventaa vapaaehtoisesti omaa elinpiiriään ja kiinnostuksensa kohteita. Aina ei ole mahdollista vaikuttaa omaan toimintakykyyn, vaan toimintakykyä parantavat toimet kohdistetaan toiminta- ja elinympäristöön. Asunnossa tai asumisympäristössä tehdyt muutokset ovat usein sellaisia, että niistä hyötyvät kaikki siinä mukana olevat. Muutokset parantavat myös niin sanotusti terveiden toimintaedellytyksiä.


title: Toimintakyky

text: Matti Kekin toimittama Suomen Lääkäriliiton julkaisu Työkyvyn arviointi oli hyvin pitkään ainoa kokonaisesitys toimintakyvystä, kunnes sitten vuonna 2004 ilmestyi Esko Matikaisen ym. toimittama Duodecimin julkaisema kirja Toimintakyky. Erillisiä lehtiartikkeleita on toki paljon ja sitä enemmän on esiintynyt polemiikkia lehtien palstoilla. Eduskunnan oikeusasiamieskin on puuttunut työkyvyttömyyseläkepäätösten perusteluihin vaatien niihin laajempia ja yksiselitteisempiä perusteluja.


title: Toimintakyky

text: Yksi yritys ”oikeudenmukaisemman” työkykyarvion kehittämiseksi on Isossa-Britanniassa kehitetty PCA (Personal Capability Assessment), jonka käyttöä kokeiltiin kahdessa suomalaisessa kuntoutuslaitoksessa (Petrea ja Kuntoutussäätiö). Lauri Virran ja Kari Lahtelan (2005) raportin mukaan ”arvioivien lääkäreiden välitön palaute toimintakykyarviosta todennäköisesti auttaa eläkkeenhakijoita hyväksymään mahdollisen hylkäävän päätöksen. Näin menetelmä todennäköisesti lisää myös eläkeratkaisujärjestelmän läpinäkyvyyttä.” PCA-menetelmän asemasta päätettäessä on syytä myös muistaa, että brittiläinen työkyvyttömyyseläke on tasaeläke ja sen taustaorganisaatio on hyvin erilainen kuin Suomessa.


title: Toimintakyky

text:
Välittömimmin työeläkelainsäädännön työkykyarvioihin pureutuu Telan ja Duodecimin yhteishanke nimeltään FACULTAS-hanke, josta Työeläkevakuuttajat TELAn kotisivu kertoo seuraavaa:
Hanke määrittelee eräitä peruskäsitteitä seuraavalla tavalla:
Toimintakyky on lääketieteellinen käsite, joka kuvaa ihmisen rakenteiden ja/tai koko ihmisen kykyä reagoida ympäristöönsä ja toimia siinä. Työkyky kuvastaa ihmisen kykyä tehdä työtä. Työkykyarvioon sisältyy aina arvio ihmisen toimintakyvystä, osaamisesta, koulutuspohjasta, iästä, työhistoriasta ja työstä. Työkyvyttömyyden arvio on osa lakisääteistä sosiaalivakuutusta, johon kuuluu lääketieteellisen arvion lisäksi kohtuullisuusharkinta. Harkittaessa oikeutta työkyvyttömyyseläkkeeseen tai kuntoutukseen toimintakyvyn lisäksi otetaan huomioon työhistoria, ammattikoulutus ja työkokemus, ikä, asuinpaikkakunta ja perhetilanne sekä muita näihin rinnastettavia tekijöitä. Lääkärikunnalla on tärkeä osuus työkyvyttömyyden tutkimisessa ja arvioimisessa. Lääkäri on ainoa asiantuntija, joka koulutuksensa perusteella pystyy diagnosoimaan sairaudet, hoitamaan siitä sekä arvioimaan sairauden vaikutukset potilaan toimintakykyyn nyt ja tulevaisuudessa. Toimintakykyä on aina jokin määrä, tässä voidaan yhtyä kvantitatiivisen tutkimuksen perusaksioomaan, mutta miten toimintakykyä mitataan ja arvioidaan, onkin jo paljon vaikeampi kysymys. Mittausteknisesti ilmaisten toimintakyky on moniulotteinen ilmiö. Yksinkertaisimmin voidaan sanoa, että toimintakyky on vaillinainen, jos toiminta ei johda tulokseen. Kokonaan toinen juttu on, aiheutuuko tavoitteen saavuttamattomuus yksinomaan tai edes enimmäkseen toimijasta ja hänen kyvyistään, vai tehtävän vaikeudesta. Vielä huonompi on toimintakyky silloin, kun mitään toimintaa ei ilmene, mikä on määriteltävissä tavoitteen saavutta¬mattomuuden erikoistapauksena. Toinen mahdollinen tapa kuvata toimintakyvyn vajausta on laskea tehtyjen virheiden määrää. Virheitäkin on monta lajia toiminnan laadusta riippuen. Tarkkuutta vaativan teknisen työn virheet ovat toisenlaisia kuin asiakaspalvelutyön tyylivirheet. Kummatkin merkitsevät kuitenkin samaa työntekijän työkykyä arvioitaessa.


title: Toimintakyky

text: Käytännössä henkilön toimintakyvyn arviointi tapahtuu joko testitilanteiden tai erilaisista lähteistä saatujen tietojen kokonaisarvion kautta. Edward Jones (1989) viittaa artikkelissaan "The Framing of Competence" Darleyn ja Goethalsin (1980) seuraavaan yhtälöön:


title: Toimintakyky

text: P = [(A – A’) x (M ± M’)] + (D ± D’) + L


title: Toimintakyky

text: missä


title: Toimintakyky

text:
P = suoritus
A = pysyvä kyky
A’ = hetkelliset kykyyn vaikuttavat tekijät
M = pysyvä motivaatio
M’ = hetkelliset motivaatiotekijät
D = tavanomainen vaikeusaste
D’ hetkelliset vaikeuteen liittyvät tekijät
L = onni, sattuma


title: Toimintakyky

text:
Toimintakyvyn analyysin yhteydessä käytettävät muut käsitteet ja siinä esiintyvät ilmiöt riippuvat siitä, miten toimintakyky määritellään ja kuvataan. Kun toimintakykyä halutaan analysoida kaikilta kuntoutuksessa merkityksellisiltä osiltaan, voidaan joutua tilanteeseen, jossa vaikeasti yhteensopivia asioita – esimerkiksi sydämen toimintakyky, kuntoutujan toimintakyky ja työyhteisön toimintakyky – yritetään tarkastella samoilla käsitteillä. Tämä tehtävä voi olla vaikea, mutta toimintakyvyn erilaisten käyttöyhteyksien vuoksi myös välttämätön. Voihan aivan hyvin sanoa, että niin sairaanhoidon kuin sosiaalistenkin tukitoimien tarpeen voi katsoa päättyneeksi silloin kun potilaan, asiakkaan tai kansalaisen toimintakyky on saavuttanut tietyn tason. Jokainen palvelusektori on oman kehityksensä myötä määritellyt suhteensa "ihmiseen kokonaisuutena" ja sitä kautta myös toimintakyvyn käsitteen aseman erityistieteen käsitteiden joukossa.
Riitta Suurlan eduskunnan tulevaisuusvaliokunnalle kirjoittamassa, Avauksia tietämyksen hallintaan, näkyy kirkkaana se puhetapa jolla suomalaisia valmistellaan kohti tulevaisuutta. ”Tieto on kykyä toimia” sanotaan samaan tapaan kuin älykkyystutkijat ovat toistuvasti asian ilmaisseet. Kun tieto ymmärretään kykynä toimia ja kehittää toimintaa, yksilön kannalta avainkysymyksiksi nousevat


title: Toimintakyky

text:
1. millä kapasiteetilla yksilö toimii?
2. miten hän jatkuvasti kehittää kokonaiskapasiteettiaan ja tilannekohtaista kapasiteettiaan?


title: Toimintakyky

text: Tulevaisuusvaliokunta on analysoinut asiaa eteenpäin seuraavalla tavalla:


title: Toimintakyky

text: Maailman Terveysjärjestö (WHO) on yleiskokouksessaan 22.5.2001 hyväksynyt Toimintakyvyn, toimintarajoitteiden ja terveyden kansainvälisen luokituksen (International Classification of Functioning, Disability and Health = ICF), jonka tarkoituksena on muodostaa kansainvälinen standardi väestön toimintaedellytysten kuvaamiseen. Koska toimintakykyä ja sen osatekijöitä mitataan, arvioidaan ja käsitteellistetään lukemattomilla eri tavoilla, olisi tarpeen sopia yhteisestä viitekehyksestä, jota voitaisiin käyttää kaikkien ihmisten toimintakykyisyyden ja terveyden kuvaamiseen. Tällainen käsitejärjestelmä olisi – ja ICF on – hyödyllinen monissa tieteissä sekä palvelu- ja etuustilanteissa. Stakes julkaisi vuonna 2004 ICF:n suomennoksen.


title: Toimintakyky

text:
WHO on päivittänyt ICF-luokitusta vuodesta 2010 lähtien, ja tulee julkaisemaan päivitetyn ICF 2016 -version. THL päivittää myös ICF:n suomennoksen vuonna 2016, ja julkaisee suomenkielisen ICF:n kansallisella Koodistopalvelimella vuodesta 2015 lähtien.
THL:n sivustolla on kattava tietopaketti ICF:stä ja sen käytöstä. www.thl.fi/icf


title: Toimintakyky

text:
Kansanterveyslaitos on perustanut suomalaisille toimintakykyä arvioiville ja mittaaville asiantuntijalaitoksille ”Toimintakyvyn mittaamisen ja arvioinnin kansallisen asiantuntijaverkoston” eli TOIMIA-verkosto. Ensimmäisessä vaiheessa (2007–2010) luotiin verkosto ja tietokanta, johon kootaan TOIMIA-verkoston työnä tehdyt kuvaukset sekä psykometriset tiedot ja soveltuvuusarviot eri toimintakykymittareista. Vuonna 2016 tietokannassa on 80 mittarin kuvaukset ja 20 suositusta toimintakyvyn arvioinnista eri käyttötarkoituksissa. Edellä mainittu WHO:n ICF-luokitus muodostaa yhden lähtökohdan verkoston työlle. TOIMIA-tietokannasta löytyvien mittareiden yhteydet ICF-luokitukseen on selvitetty, jolloin mittareita voi hakea sen avulla.
Toimintakykyverkosto-hankkeen tavoitteina ovat Hankkeen työ jakaantui aluksi viiteen osaan:


title: Toimintakyky

text: Toimintakykyverkoston www-sivut löytyvät THL:n toimintakykysivuilta www.thl.fi/toimintakyky ja suoraan osoitteesta http://www.toimia.fi


title: Bernard Lonergan

text: Bernard Joseph Francis Lonergan CC, SJ, (17. joulukuuta 1904 – 26. marraskuuta 1984) oli kanadalainen jesuiittapappi sekä tomistinen filosofi ja teologi. Hän on opettanut Montrealin Loyola Collegessa (nykyinen Concordian yliopisto), Toronton yliopistossa (Regis College), Pontifical Gregorian Universityssä ja Boston Collegessa.


title: Bernard Lonergan

text: Lonergan tunnetaan empiirisen Generalized Empirical Method (GEM) -menetelmän kehittäjänä. Se kuuluu Joseph Maréchalin perustamaan ”transsendentaaliseen tomismiin”. Lonergan piti sitä myös kriittisenä realismina. GEM jakaa inhimillisen tiedon kolmeen tasoon, kokemus, ymmärrys ja arvostelma. Lonergan on kirjoittanut paljon myös taloustieteestä.


title: Karoliina Franck

text: Karoliina Franck (s. 24. maaliskuuta 1977 Helsinki) on suomalainen näyttelijä. Hän on näyttelijöiden Eeva Litmasen ja Kari Franckin tytär. Hän on näytellyt "Kotikatu"-televisiosarjassa Outi Partasta.


title: Karoliina Franck

text: Hän on tehnyt Humanistisessa ammattikorkeakoulussa viittomakielen tulkin koulutusohjelmassa teatteritulkkauksessa toiminnallisen opinnäytetyön ääniroolien työstämisestä Teatteri Totin näytelmään "Saiturin joulu". Hän on näytellyt yhdessä Eeva Litmasen ja Vilma Timosen kanssa näytelmässä "Larin Paraske - rautamuurahaisten suku", jonka on käsikirjoittanut ja ohjannut Ritva Holmberg.


title: Suzuki B-King

text: Suzuki B-King on Suzukin valmistama nakupyörä-tyylinen moottoripyörämalli. Malli tuli markkinoille vuonna 2008. Se oli tehokkain nakupyörämallinen moottoripyörä tullessaan markkinoille. Suzuki toi B-Kingin ensimmäisen konseptipyörän esille vuoden 2001 Tokion Motor show’ssa.


title: Suzuki B-King

text: B-King perustuu Suzuki GSX1300R Hayabusaan, jonka moottorista on vähennetty huipputehoa ja tehoa on lisätty alakierroksille. Etujousituksena mallissa on USD (Up Side Down) -haarukka ja takana on progressiivinen monovaimennus. Progressiivinen vaimennus on jouston aluksi herkkäliikkeinen, mutta jäykistyy jouston pidetessä.


title: Axel Solitander

text: Karl Axel Solitander (29. toukokuuta 1878 Hattula – 1. tammikuuta 1944 Helsinki) oli paperinjalostuksen asiantuntija, pääkonsuli, ministeri ja Puunjalostusteollisuuden Keskusliiton asiamies.


title: Axel Solitander

text: Solitanderin vanhemmat olivat teollisuushallituksen intendentti Carl Probus Solitander ja Göthilda Frederique Eisabeth Granfelt. Hän valmistui insinööriksi Polyteknillisestä opistosta 1901 ja opiskeli sitten vielä useita vuosia ulkomailla. 1906-1912 hän toimi Tampereen teollisuuskoulun ja 1912-1918 Tampereen teknillisen opiston paperitekniikan opettajana. Hän julkaisi alaltaan teokset "Paperintekijän käsikirja" (1909) ja "Luentoja paperin tuntemuksesta" (1914).


title: Axel Solitander

text: Solitander kutsuttiin 1918 kauppa- ja teollisuuskomission apulaisjohtajaksi ja seuraavana vuonna hänestä tuli kauppa- ja teollisuushallituksen ylijohtaja. Samana vuonna hän toimi Suomen pääkonsulina New Yorkissa. Puunjalostusteollisuuden Keskusliiton asiamies hän oli 1922–1940 ja tämän jälkeen Viktor Ek Oy:n toimitusjohtaja.


title: Axel Solitander

text: Solitander oli kauppa- ja teollisuusministeri Svinhufvudin II hallituksessa 1930–1931 toimien ammattiministerinä. Englannin ja Saksan kanssa käytyihin kauppaneuvotteluihin hän osallistui 1923–1933, kauppasopimuskomitean työvaliokunnan jäsen hän oli vuodesta 1932.


title: Axel Solitander

text: Solitanderille myönnettiin erikoislähettilään ja täysivaltaisen ministerin arvo vuonna 1940. Hänen puolisonsa vuodesta 1906 oli Emma Matilda Sirén.


title: Fearless (elokuva)

text: Fearless on vuonna 2006 ensi-iltaan tullut tositapahtumiin perustuva elokuva. Sen on käsikirjoittanut ja ohjannut Ronny Yu. Pääosassa on Jet Li. Elokuva perustuu hyvin löyhästi 1900-luvun vaihteessa eläneen maineikkaan wushu-taitaja Huo Yuanjian elämään. Alun perin elokuva oli 140 minuutin pituinen, mutta sitä lyhennettiin kaupallisista syistä. Myöhemmin siitä julkaistiin Thaimaassa 110 minuutin versio ja Hongkongissa alkuperäinen 140 minuutin versio.


title: Fearless (elokuva)

text: Elokuvassa on niin historiaa kuin wushu-mestarin elämäntarinaakin. Verisestä ja väkivaltaisesta elokuvasta on esitetty siistittyjä versioita esimerkiksi televisiossa. Nimiosaa esittävä Jet Li ilmoitti, että elokuva on hänen viimeinen taistelulajielokuvansa.


title: Jarl Sundqvist

text: Jarl Julius Sundqvist (Sundquist) (13. syyskuuta 1897 Tornio – 21. toukokuuta 1967 Rovaniemi) oli metsänhoitaja ja Kemi Oy:n metsäosaston pitkäaikainen johtaja Lapissa. Hänen pakinoitsijanimimerkkinsä oli "Kairankiertäjä".


title: Jarl Sundqvist

text: Sundqvistin vanhemmat olivat pankinjohtaja Johan Hjalmar Sundqvist ja Elisabeth Roschier. Hän pääsi ylioppilaaksi Oulun klassisesta lyseosta 1917 ja valmistui metsänhoitajaksi 1920. Sundqvist oli Kemi Oy:n palveluksessa Rovaniemellä vuodesta 1921 ja toimi yhtiön metsäosaston johtajana vuodesta 1927. Talvisodassa Sundqvist työskenteli päämajassa, jatkosodan aikana hän oli divisioonan kuljetuspäällikkönä. Lapin sodan aikana Sundqvist joutui piileskelemään saksalaisia ja hän todisti myös silminnäkijänä Rovaniemen polttamista lokakuussa 1944. Sundquist sai metsäneuvoksen arvonimen 1948.


title: Jarl Sundqvist

text: Sundqvist oli naimisissa 1921–1958 kirjailija Annikki Setälän kanssa. Avioeron jälkeen Sundqvist avioitui 1958 Hilkka Helena Palosaaren (s. 1920) kanssa. Ensimmäisestä avioliitosta hänellä oli kolme tytärtä ja poika. Vanhin tyttäristä oli toimittaja Anna-Liisa Rekola.


title: Jarl Sundqvist

text: Sundqvist kirjoitti Lappi- ja savotta-aiheisia pakinoita lehtiin ja julkaisi 1960-luvulla muutamia samaan aihepiiriin liittyviä kirjoja nimellä Jarl Sundquist:


title: Tuhkapensaat

text: Tuhkapensaat ("Cotoneaster") on ruusukasvien ("Rosaceae") heimoon kuuluva kasvisuku, jonka lajeja kasvaa luonnonvaraisena palearktisella alueella. Lajit ovat yleensä pensaita. Hedelmänä on marja.


title: Tuhkapensaat

text: Suomessa luonnonvarainen tuhkapensaslaji on eteläosassa kasvava kalliotuhkapensas sekä viljelykarkulaisiksi melko usein levinneet kiiltotuhkapensas ja euroopantuhkapensas. Viljeltynä koristekasvina tavataan ainakin 15 lajia, yleisimpänä kiiltotuhkapensas.


title: Eino Friberg

text: Eino Hjalmar Friberg (10. toukokuuta 1901 Merikarvia – 27. toukokuuta 1995 Cambridge, Massachusetts, Yhdysvallat) oli suomalaissyntyinen yhdysvaltalainen kirjojen kääntäjä. Hänen tunnetuin käännöksensä on Kalevalan kääntäminen englanniksi vuonna 1989.


title: Eino Friberg

text: Friberg valmistui Harvardin yliopistosta 1930. Hän oli naimisissa kolme kertaa. Hänellä oli kaksi tytärtä. Hän oli lapsuudestaan sokea.


title: Omskista

text: Omskista on Heikki Salon ja Janne Louhivuoren lastenmusiikkia sisältävä albumi, joka julkaistiin vuonna 1999.


title: Omskista

text: Levy sai jatkoa vuonna 2004, kun Salon ja Louhivuoren Herra Heinämäen Lato-orkesteri -yhtye julkaisi "Ilosofiaa!"-albumin.


title: The Slackers

text: The Slackers on vuonna 1991 perustettu, maailmanlaajuista suosiota nauttiva newyorkilainen yhtye. Yhtyeen musiikki on sekoitus reggaeta, skata, rocksteadya ja jazzia. Yhtye vieraili Suomessa vuoden 2007 Ilosaarirockissa ja vastaanotto oli hyvä.


title: Ilosofiaa!

text: Ilosofiaa! on lastenmusiikkiyhtye Herra Heinämäen Lato-orkesterin ensimmäinen albumi. Se julkaistiin vuonna 2004.


title: Ilosofiaa!

text: Levy on jatkoa Heikki Salon ja Janne Louhivuoren vuonna 1999 julkaistulle "Omskista" -albumille. Nyt haluttiin yhtye musiikkia esittämään.


title: Ilosofiaa!

text: Kaikki kappaleet säveltänyt ja sovittanut Janne Louhivuori sekä sanoittanut Heikki Salo, ellei toisin mainittu.


title: Macsyma

text: Macsyma oli vuosina 1968–1982 MIT:n Project MACin kehittämä symbolialgebrajärjestelmä, joka luotiin akateemiseen käyttöön ja jota myös myytiin kaupallisesti. Se oli ensimmäinen kattava symbolialgebraa käyttävä järjestelmä ja myös yksi ensimmäisistä asiantuntijajärjestelmistä. Monet myöhemmät matematiikkaohjelmistot, kuten Mathematica ja Maple, käyttivät sen ideoita.


title: Macsyma

text: Aikanaan Macsyma oli yksi laajimpia Lisp-ohjelmointikielellä kirjoitettuja ohjelmia. Se kirjoitettiin Maclisp-murteella, ja sitä käytettiin pääasiassa PDP-6- ja PDP-10-tietokoneilla. Ohjelmasta oli myös versioita Multics-käyttöjärjestelmälle ja Lisp-koneille.


title: Macsyma

text: Macsymasta on nykyisin saatavilla Yhdysvaltain energiaviraston vuonna 1982 lisensoima "DOE Macsyma" -versio, josta on haarautunut avoimen lähdekoodin projekti Maxima. Sitä kehitetään edelleen ja se toimii monilla Common Lisp -alustoilla yleisimmillä nykykäyttöjärjestelmillä.


title: Freddy Fender

text: Baldemar Huerta eli Freddy Fender (4. kesäkuuta 1937 – 14. lokakuuta 2006) oli yhdysvaltalainen laulaja ja kitaristi. Hän yhdisti countryyn ja rockmusiikkiin meksikolaisia vaikutteita ja lauloi sekä englanniksi että espanjaksi.


title: Freddy Fender

text: Fender syntyi San Benitossa, Teksasissa. Vuonna 1959 levytetty bluesballadi "Wasted Days and Wasted Nights" oli menestys, mutta lupaavasti alkaneen uran keskeytti toukokuussa 1960 tapahtunut pidätys marihuanan hallussapidosta Louisianassa. Lähes kolme vuotta vankeudessa vietettyään hän sai silloisen kuvernööri Jimmie Davisin armahduksen.


title: Freddy Fender

text: 1960-luvun lopulla Fender asui Teksasissa, jossa hän opintojensa ohella työskenteli mekaanikkona. Hän oli tuolloin vain sivutoiminen muusikko.


title: Freddy Fender

text: Fenderin vuonna 1974 levyttämä laulu "Before The Next Teardrop Falls" nousi listaykköseksi. Sitä seurasi joukko uusia hittejä, joista eräitä olivat "Secret Love", "You'll Lose a Good Thing", "Since I Met You Baby", "Vaya Con Dios", "Livin' It Down" ja "The Rains Came".


title: Freddy Fender

text: Vuonna 1989 Fender liittyi tejano-superyhtye Texas Tornadosiin. Sen kokoonpanoon kuuluivat hänen lisäkseen Doug Sahm, Flaco Jiménez ja Augie Meyers. Yhtye julkaisi neljä albumia ja voitti vuonna 1990 Grammy-palkinnon laulusta "Soy de San Luis".


title: Freddy Fender

text: Myöhemmällä urallaan Fender kuului toiseen superyhtyeeseen, niin ikään Grammy-palkittuun Los Super Seveniin. Hänen viimeinen studiolevytyksensä on vuodelta 2001. Hänellä on tähti Hollywood Walk of Famella.


title: Freddy Fender

text: Ikääntyvän Fenderin terveys rapistui vähitellen. Hänelle suoritettiin vuonna 2002 munuaisen- ja vuonna 2004 maksansiirto. Hän teki viimeisen esiintymisensä 31. joulukuuta 2005. Fender toipui kahdesta elinsiirrosta, mutta pian hänellä havaittiin keuhkosyöpä, joka ei hoidoista huolimatta parantunut. Hän kuoli 69 vuoden ikäisenä lokakuussa 2006.


title: Elf

text: Elf voi tarkoittaa seuraavia:ELF voi tarkoittaa:


title: Syksyn sävel – Kaikki singlet 1974–2004

text: Syksyn sävel – Kaikki singlet 1974–2004 on Juice Leskisen CD-boxi, joka sisältää kaikki hänen singlensä vuosilta 1974–2004.Näiden lisäksi boxi sisältää englanninkielisen mini-LP:n Deep Sea Diver ja ennenjulkaisemattomat kappaleet ”En tahtoisi lähtee” ja ”Maailma yllättää”. Kokoelma julkaistiin 31. lokakuuta 2007.


title: Syksyn sävel – Kaikki singlet 1974–2004

text: Boxin mukana oleva booklet sisältää Timo Kanervan ja Mikko Alatalon saatetekstit, Harri Tuomisen kappalekohtaisen esittelyn, diskografian sekä kuvia. Bookletissa on 40 sivua.


title: Syrjän rautatieasema

text: Syrjän rautatieasema (, ratakm 452,9) on Heinäveden kunnassa Etelä-Savossa rataosalla sijaitseva rautatieasema. Nykyään Syrjä on linjavaihde, joka toimii työkoneiden väistöraiteena. Ratapihan läpiajomahdollisuus eli Varkauden pään vaihde purettiin vuonna 2003. Paikka sijaitsee ratakilometrillä 452,6.


title: Syrjän rautatieasema

text: Aiemmin Syrjässä on kuormattu puuta, ja noin kolmen kilometrin päässä Kuvelammin pysäkiltä () on haarautunut satamaraide Sääksjärven rantaan. Asemalla on ollut kampiasetinlaite sekä siipiopastimet.


title: Noûs

text: Noûs on neljästi vuodessa ilmestyvä filosofinen tiedejulkaisu, jota julkaisee Blackwell Publishing. Sen perusti Hector-Neri Castañeda vuonna 1966. Nykyisin sitä toimittavat Jaegwon Kim ja Ernest Sosa. Julkaisu on asettanut tehtäväkseen julkaista artikkeleita kaikilta filosofian keskeisimmiltä alueilta sekä laajoja kriittisiä arvosteluja merkittävistä kirjoista.


title: Noûs

text: "Noûs" on nimetty kreikan kielen sanan "nous", ”mieli” tai ”järki”, mukaan. Aiemmin vuodesta 1987 itsenäisenä ilmestynyt "Philosophical Perspectives" on ilmestynyt "Noûsin" osana vuodesta 1995.


title: Nous

text: Nous ( tai ; "nuus") on antiikin kreikkalaisen filosofian termi, joka tarkoittaa mieltä, järkeä, intellektiä tai ajattelukykyä.


title: Nous

text: Länsimaisen filosofian historiassa käytetty termi "nous" on jossain määrin epämääräinen. Eri ajattelijat ovat käyttäneet sanaa eri aikoina osittain erilaisessa merkityksessä. Korkmann ja Yrjönsuuri esittävät, että keskiajalla tätä kreikan kielen sanaa käytettiin samassa yhteydessä, jossa käsiteltiin intuitiivista ajattelua. Ongelmaksi tässä käyttötavassa muodostuu se, että filosofien kesken ei vallitse yksimielisyyttä siitä, mitä intuitiolla tarkoitetaan. Platonin dialogien suomenkielisessä käännösperinteessä sana "nous" liitetään intuition sijaan korostetummin järkeen ja ajatteluun.


title: Nous

text: Homeroksen runoissa sanaa käytetään kaikesta henkisestä toiminnasta. Homeros liittää sanan erityisesti valintojen tekemiseen, päämääriin pyrkimiseen, mutta myös rohkeuteen ja innokkuuteen. Esisokraatikoilla sana alettiin yhä kasvavassa määrin yhdistää tietoon ja järkeen aistihavaintojen vastakohtana. Herakleitoksen mukaan monien asioiden oppiminen ei opeta ihmistä ymmärtämään. (fr.40) Tässä fragmentissa sanaa nous käytetään ymmärtämisen merkityksessä. Anaksagoraalle "nous" oli järjestävä voima, joka muodosti kaikkeuden (kosmos) alkuperäisestä kaaoksesta.


title: Nous

text: Eniten tutkijoiden kiinnostusta on herättänyt se, missä merkityksessä Platon ja Aristoteles käyttävät sanaa nous. Termillä on keskeinen osa molempien filosofien ajattelussa, sillä sanan merkitys määrittää sen, mikä filosofien mukaan on inhimillisen tietoisuuden korkein tiedollinen kyky. Molemmat filosofit käyttävät sanaa siitä kyvystä, jonka avulla tieteen ensimmäiset lähtökohdat saavutetaan.


title: Nous

text: Platonin on tulkittu kuvanneen "nousin" sielun kuolemattomaksi, rationaaliseksi osaksi. Se on jumalankaltaista ajattelua ja tietämistä, jossa johtopäätösten totuudet tiedetään ilman edeltävien premissien ymmärtämistä. Aristoteles katsoi, että "nous" oli ihmisen intellekti, erotettuna aistihavainnoista. Hän jakoi sen aktiiviseen ja passiiviseen intellektiin, joista ensin mainittu oli kuolematon ensimmäinen syy kaikille maailman muille syille, ja viimeksi mainittu oli tiedon vaikutuksen kohteena.


title: Nous

text: Stoalaisille "nous" oli sama kuin "logos", koko kosminen järki, jonka osana myös ihmisjärki oli. Uusplatonilainen filosofi Plotinos kuvasi "nousin" yhdeksi jumalallisen olennon emanaatioksi.


title: Schweinfurt

text: Schweinfurt on kaupunki Baijerin osavaltiossa Saksassa. Se on niin kutsuttu piiritön kaupunki (), eli se ei kuulu mihinkään Saksan piirikunnista. Kaupunki on osa Unterfrankenin hallintopiiriä, ja on noin 54 000 asukkaallaan sen kolmanneksi runsasväkisin kaupunki Würzburgin ja Aschaffenburgin jälkeen. Kaupungin pinta-ala on 35,71 neliökilometriä ja asukastiheys 1 502 as./km².


title: Schweinfurt

text: Varhaisimmat maininnat Schweinfurtista ovat peräisin 700-luvulta. 900-luvulla kaupunki toimi rajakreivien residenssikaupunkina. 1200-luvun ensimmäisellä puoliskolla Schweinfurtista kehitettiin todellinen kaupunki rakentamalla sen ympärille kaupunginmuuri torneineen ja portteineen. Samoihin aikoihin kaupungissa aloitettiin St. Johannisin kirkon rakennustyöt ja kaupunkiin perustettiin rahapaja.


title: Schweinfurt

text: Vuoden 1250 tienoilla Schweinfurt tuhoutui täysin Hennebergin kreivin ja Würzburgin ruhtinaspiispan välisen konfliktin seurauksena. Tuhoutumisen jälkeen käynnistettiin kaupungin jälleenrakennustyöt. Vuonna 1254 kaupunki mainittiin ensimmäistä kertaa Pyhän saksalais-roomalaisen keisarikunnan vapaana valtakunnankaupunkina (). Uskonpuhdistus saapui kaupunkiin 1540-luvulla ja kaupunki vaihtoi protestanttisuuteen vuonna 1542. Vuonna 1554 kaupunki tuhoitui rajakreivien sodassa ja jälleenrakennustyöt jatkuivat aina vuoteen 1615 saakka.


title: Schweinfurt

text: Kolmikymmenvuotisessa sodassa Ruotsin kuningas Kustaa II Aadolf valloitti kaupungin ja rakennutti sinne linnakkeita. Vuonna 1802 Schweinfurt siirtyi Baijerin kuningaskunnalle ja se lakkasi toimimasta vapaana valtakunnankaupunkina.


title: Schweinfurt

text: Vuonna 1852 Schweinfurtiin avattiin ensimmäinen rautatieyhteys. Kaupunkiin kehittyi huomattavaa kuulalaakeriteollisuutta. Teollisuutensa vuoksi liittoutuneet pommittivat Schweinfurtia raskaasti ja useaan otteeseen toisessa maailmansodassa.


title: Clifford Irving

text: Clifford Michael Irving (5. marraskuuta 1930 New York – 19. joulukuuta 2017 Sarasota, Florida) oli yhdysvaltalainen kirjailija ja toimittaja, joka tunnettiin parhaiten 1970-luvulla laatimastaan miljardööri Howard Hughesin väärennetystä omaelämäkerrasta.


title: Clifford Irving

text:
Vuonna 1972 Clifford Irving ilmoitti julkaisevansa erakkomiljonääri Howard Hughesin elämäkerran. Kirjasta tuli bestseller. 26 vuotta eristyksissä elänyt Hughes kielsi puhelimitse järjestetyssä lehdistötilaisuudessa koskaan tavanneensa Clifford Irvingiä. Hughesin lakimies Chester Davis haastoi Irvingin oikeuteen väärentämisestä ja hänen vaimonsa Edith Irvingin petoksesta.
Kustantaja McGraw-Hill oli maksanut kirjasta ennakkoa, josta 400 000 dollaria oli tarkoitettu Hughesille ja tallennettu Sveitsiin tilinhaltijalle ”H. R. Hughes”. Selvityksissä kävi ilmi, että tilin oli avannut Edith Irving nimellä ”Helga R. Hughes”.


title: Clifford Irving

text: Clifford Irving sai kaksi ja puoli vuotta vankeutta ja Edith Irving kaksi vuotta. Irving kirjoitti tapauksesta vuonna 1981 julkaistun kirjan "Vedätys" (The Hoax).


title: Clifford Irving

text: Lasse Hallström ohjasi 2006 elämäkertaskandaalista elokuvan "Vedätys", jossa Irvingiä esittää Richard Gere.


title: Clifford Irving

text: Irving asui Aspenissa, Coloradossa.


title: Josef Škvorecký

text: Josef Škvorecký C.M. (27. syyskuuta 1924 Náchod, Tšekkoslovakia – 3. tammikuuta 2012 Toronto, Kanada) oli tšekkiläinen kirjailija ja kustantaja. Hän aloitti uransa Tšekkoslovakiassa, mutta hänen ensimmäiset romaaninsa kiellettiin, ja Prahan kevään jälkeen hän joutui pakenemaan maasta. Kanadassa Škvorecký jatkoi kirjailinuraansa, mutta toimi myös Toronton yliopiston professorina, ja julkaisi useita tšekkiläis- ja slovakialaiskirjailijoiden kotimaassaan kiellettyjä teoksia.


title: Josef Škvorecký

text: Škvorecký syntyi ja kasvoi Náchodissa. Toisen maailmansodan aikana hänet pakotettiin työskentelemään saksalaisella lentokonetehtaalla. Sodan jälkeen hän pääsi Kaarlen yliopistoon. Alkujaan hän opiskeli lääketiedettä, mutta vaihtoi sen humanistisiin tieteisiin ja valmistui filosofiasta 1951. Škvorecký palveli Tšekkoslovakian armeijassa vuosina 1952–1954. Hän myös käänsi 1950-luvulla muun muassa William Faulknerin, Ernest Hemingwayn ja Dashiell Hammettin teoksia tšekiksi.


title: Josef Škvorecký

text: Škvoreckýn ensimmäiset romaanit "Konec nylonového věku" ja "Zbabělci" kiellettiin Tšekkoslovakiassa. "Zbabělcin" hän oli kirjoittanut jo 1948–1949, mutta se julkaistiin vasta 1958 ja kiellettiin pian sen jälkeen. Kirja käsitteli Škvoreckýn kotikaupungin Náchodin ilmapiiriä 1945 natseista vapautumisen aikana. Se kuitenkin kuvasi aikaa eri tavalla kuin kommunistihallinto olisi halunnut. Vaikka kirja kiellettiin, sitä on myöhemmin käännetty yli 20 kielelle. Lisäksi sitä jaettiin Tšekkoslovakiassa maan alla, ja siitä tuli merkittävä kirja toisinajattelijoiden keskuudessa.


title: Josef Škvorecký

text: Prahan kevään jälkeen 1968 Škvorecký pakeni vaimonsa näyttelijä Zdena Salivarován kanssa Torontoon, Kanadaan. He asuivat vuonna 1970 Toronton yliopiston kirjailijaresidenssissä, ja Škvorecký sai 1971 paikan yliopiston englannin kielen laitoksesta. Samana vuonna hän perusti vaimonsa kanssa 68 Publishers -kustantamon, joka keskittyi julkaisemaan kiellettyjä tšekkiläisiä ja slovakialaisia kirjoja. Škvoreckýn julkaisemiin kirjoihin kuului muun muassa tulevan presidentin Václav Havelin sekä Milan Kunderan teoksia. Teokset kuljetettiin ensin mikrofilmillä Tšekkoslovakiasta, sitten ne salakuljetettiin takaisin painettuina.


title: Josef Škvorecký

text: Škvorecký julkaisi uransa aikana yhteensä 227 kirjaa ja opetti Toronton yliopistossa vuoteen 1990, jolloin jäi eläkkeelle. Lisäksi vuosina 1973–1990 Škvorecký toimitti kuukausittain Voice of American radio-ohjelmaa, joka käsitteli kirjoittamista ja kirjallisuutta.


title: Josef Škvorecký

text: Škvoreckýn ensimmäinen Kanadassa julkaistu teos oli esseekokoelma "Všichni ti bystří mladí muži a ženy" vuonna 1971. Hänen maineensa Kanadassa kasvoi, kun vuonna 1977 julkaistiin uudelleen hänen romaaninsa "Bassaxofon" (1963). Muita hänen teoksiaan olivat muun muassa "Prima sezóna" (1975) ja "Ihmismielten insinööri" (1977). Jälkimmäisestä hänet palkittiin Kenraalikuvernöörin palkinnolla 1984.


title: Josef Škvorecký

text: Škvorecký palkittiin vuonna 1980 Neustedt-palkinnolla, ja hän oli vuonna 1982 ehdolla Nobel-palkinnon saajaksi. Tšekissä presidentti Havel otti hänet Valkoisen leijonan ritarikuntaan 1990. Kaksi vuotta myöhemmin hänet valittiin Order of Canadaan. Vuodesta 1996 hän oli Ranskan Ordre des Arts et des Lettresin jäsen.


title: Josef Škvorecký

text: Škvorecký kuoli syöpään torontolaisessa sairaalassa 2012.


title: Kanuunankuularalli

text: Kanuunankuularalli (tai Kanuunaralli, "The Cannonball Run") on vuonna 1981 ensi-iltansa saanut komediaelokuva. Elokuvan ohjasi Hal Needham ja pääosissa ovat Burt Reynolds ja Roger Moore.


title: Kanuunankuularalli

text: Elokuvassa kilpailun voittajan täytyy selviytyä Atlantilta Tyynellemerelle nopeimmin. Kulkuneuvo on vapaa, eikä sabotointia ole kielletty.


title: Kanuunankuularalli

text: "Video-oppaassa" vuodelta 1994 Bello Romano valitteli, että katsojalla ei ole hauskaa vaikka elokuvan tekijöillä näyttääkin olleen. Hän antoi "Kanuunkankuularallille" yhden tähden viidestä, mikä vastaa sanallista arviota ”huono”.


title: Kanuunankuularalli

text: Elokuva sai jatko-osat "Kanuunankuularalli II" ("Cannonball Run II", 1983) ja "Kanuunankuularalli jyrää taas" ("Cannonball Fever / Speed Zone!", 1989). Niillekin "Video-opas" antoi yhden tähden viidestä.


title: Ruskoplaty

text: Ruskoplaty ("Xiphophorus couchianus") on äärimmäisen uhanalaisena Meksikossa, erityisesti Monterreyn läheisyydessä elävä, makean veden kala, jota pidetään myös akvaariossa..


title: Ruskoplaty

text: Kooltaan ruskoplatykoiraat kasvavat 4 cm ja naaraat 6 cm pitkiksi. Väritykseltään ruskoplaty on ruskehtavanharmaa. Sen evät ovat läpikuultavat.


title: Ruskoplaty

text: Ruskoplatyn kannan kooksi arvioidaan alle 250 yksilöä luonnossa. Kanta myös pienenee nopeasti. Ruskoplatyt elävät pienellä alueella ja kärsivät elinalueensa tuhoutumisesta. Aiemmin ruskoplatyja eli laajemmaltikin Meksikossa. Ruskoplatyja pyydystetään akvaariokaloiksi ja lisäksi niitä käytetään perinnöllisyystutkimuksissa.


title: Marder III

text: Marder III ("saks. näätä") eli Panzerjäger 38(t) für 7,62 cm PaK 36(r) tai Panzerjäger 38(t) Ausf H für 7,5 cm PaK 40 (SdKfz 138) oli saksalainen toisen maailmansodanaikainen panssarintorjuntavaunu. Vaunua rakennettiin Panzerkampfwagen 38(t):n alustalle kolmena pääversiona huhtikuusta 1942 toukokuuhun 1944 yhteensä noin 1700 kappaletta.


title: Marder III

text: Koska Panzerkampfwagen 38(t) oli heikosti aseistettu ja sen pieneen torniin ei mahtunut tehokkaampaa asetta, sen alustaa käytettiin ja valmistettiin muihin tarkoituksiin. Viimeistään kun Neuvostoliiton uudet panssarivaunut kuten T-34 ja KV-1-vaunut ilmestyivät taistelukentälle suurin määrin alettiin suunnitella uusia aseita näitä vastaan. Yksi monesta ehdotuksesta oli asentaa Pak 40-panssarintorjuntakanuuna vaunun alustalle. PaK 40 oli uusi ase, eikä sitä ollut saatavilla riittävin määrin, joten se vaihdettiin väliaikaisesti sotasaalina saatuun neuvostoliittolaiseen 76,2 mm M1936 (F-22) -tykkiin. Vaunu sai nimen Panzerjäger 38(t) für 7,62 cm PaK 36(r). Ensimmäistä mallia rakennettiin noin 340.


title: Marder III

text: Neuvostoliittolaiset tykit vaihdettiin Pak 40:iksi kun riittävän monta oli saatavilla vuonna 1942. Nämä vaunut saivat nimen Panzerjäger 38(t) Ausf H für 7,5 cm PaK 40. Vaunua muunnettiin myös vanhoista Panzerkampfwagen 38(t) -vaunuista.


title: Marder III

text: Vaunu oli etupainoinen, mikä rajoitti liikkuvuutta, ja siksi moottori siirrettiin eteen ja tykki taakse. Tämä malli sai nimen Panzerjäger 38(t) Ausf M für 7,5 cm PaK 40/3. Valmistus loppui toukokuussa 1944, jolloin yli 940 vaunua oli rakennettu.


title: Marder III

text: Pz. 38(t) alustalle rakennettiin maaliskuusta 1944 lähtien Hetzer-vaunua.


title: The Philosopher

text: The Philosopher on brittiläinen filosofinen tiedejulkaisu, jota julkaisee The Philosophical Society of England. Julkaisu on ilmestynyt vuodesta 1923 ja se on yksi vanhimpia yleisfilosofisia julkaisuja. "The Philosopher" ilmestyy kahdesti vuodessa.


title: The Philosopher

text: "The Philosopher", samoin kuin sitä julkaiseva yhdistys, pyrkii saattamaan akateemisia ja ei-akateemisia filosofeja yhteen. Julkaisussa ilmestyy lyhyitä yleistajuisia filosofisia artikkeleita kaikilta filosofian aloilta, ainoana kriteerinään filosofisen menetelmän käyttö.


title: Keith Roberts

text: Keith Roberts () oli brittiläinen tieteiskirjailija.


title: Keith Roberts

text:
Robertsin ensimmäiset julkaistut kirjoitukset olivat kaksi tarinaa, "Anita" ja "Escapism" syyskuun 1964 "Science Fantasy" -lehdessä. Hänen tunnetuimpia myöhempiä julkaisujaan ovat "Leijamaailma" ja "Pavane".
"Leijamaailma" (engl. "Kiteworld") sijoittuu kuvitteelliseen tulevaisuuteen, jossa kirkko hallitsee yhteiskuntaa. Valtakirkon äärimmilleen kiristyvä ote ajaa lopulta yhteiskunnan uskonsuuntaisten väliseen sisällissotaan ja anarkiaan. "Pavane" on taas vaihtoehtoinen historia, jossa katolinen kirkko kaappaa vallan surmattuaan ensin Queen Elizabeth I:n.


title: Keith Roberts

text: Keith Robertsia pidettiin kyvykkäänä kirjoittajana mutta vaikeana luonteena, joka riiteli monesti kustantajien, päätoimittajien ja työtoverien kanssa.


title: Keith Roberts

text: Roberts asui myöhempinä vuosinaan Salisburyssa. Hänellä todettiin vuonna 1990 MS-tauti, ja hän kuoli lokakuussa 2000 keuhkokuumeeseen ja keuhkoputkentulehdukseen.


title: Sudet tulevat

text: Sudet tulevat ("The Company of Wolves") on vuonna 1984 ensi-iltansa saanut kauhu- ja fantasiaelokuva, jonka ohjasi Neil Jordan.


title: Sudet tulevat

text: Nuori Rosaline on hyvin läheinen isoäitinsä kanssa, ja pitää siitä, kun hän kertoo kauhutarinoitaan. Tarinoissa esiintyy usein ihmissusia ja nuoria kauniita neitoja, jotka rakastuvat tuntemattomiin miehiin joiden kulmakarvat kasvavat yhteen, ja jotka katoavat täydenkuun aikaan metsään. Eräänä päivänä metsässä Rosaline tapaa komean nuorukaisen. Pian hän pistääkin merkille, että kylän ulkopuolella on alkanut parveilla susia...


title: Hiram Maxim

text: Sir Hiram Stevens Maxim (5. helmikuuta 1840 Maine, Yhdysvallat – 24. marraskuuta 1916 Lontoo, Iso-Britannia) tunnetaan ensimmäisen nykyaikaisena pidetyn konekiväärimallin kehittäjänä.


title: Hiram Maxim

text: Maxim oli mekaanikkoisänsä vanhin poika. Hän osoitti keksijänlahjoja jo nuorella iällä ja haki ensimmäisen patenttinsa suunnittelemaansa hiuskähertimeen jo 26-vuotiaana.


title: Hiram Maxim

text: Muutettuaan Lontooseen Maxim alkoi pohdiskella konetuliaseisiin liittyviä ongelmia. Työn seurauksena valmistui Maxim-konekivääri 1884. Keksintö oli yksinkertaisuudessaan nerokas. Panoksen räjähtämisen tuottaman kaasupurkauksen rekyyliä käytettiin voimana, joka sai mekanismin poistamaan hylsyn, lataamaan uuden panoksen ja virittämään aseen seuraavaa laukausta varten. Aikaisempia konekiväärimalleja kuten Gatling oli jouduttu käyttämään ulkoisen voimanlähteen avulla. Vyösyöttöinen ja vesijäähdytteinen Maxim-konekivääri toimi itsenäisesti ja sen ensimmäisen version käytännöllinen tulinopeus oli 300 laukausta minuutissa.


title: Hiram Maxim

text:
Paul Vieille oli keksinyt savuttoman ruudin samana vuonna. Hiram Maximin veli Hudson Maxim kehitti edelleen savuttoman patruunan 1891, joka täydensi Maxim-konekiväärin tehokkuutta. Maxim myi uuden aseensa brittiarmeijalle, vaikka upseeriston keskuudessa riitti arvostelijoita.
Maxim jatkoi myös muiden keksintöjen kehittelyä. 1890-luvulla hän suunnitteli höyryvoimalla toimineen lentokoneen. Tuhansien keksintöjen jälkeen kuningatar Viktoria löi hänet ritariksi 1901. Yksi keksinnöistä oli nykyäänkin käytössä oleva jousiviritteinen hiirenloukku.


title: Hiram Maxim

text: Maximin oman yhtiön liityttyä Vickers-yhtiöön Hiram Maxim toimi sen johtajana. Vickers-konekivääri oli brittiarmeijan perusaseita 1900-luvun alkupuolen sodissa. Maxim kuoli Lontoossa 1916.


title: John Campbell (basisti)

text: John Campbell (s. 30. syyskuuta 1972) on yhdysvaltalainen basisti ja yksi metalliyhtye Lamb of Godin perustajajäsenistä.


title: John Campbell (basisti)

text: Campbell soittaa pääasiassa Jacksonin bassokitaroita, mutta omistaa myös Peavey Milleniumin basson, jota hän käyttää muun muassa esiintymissä. Toisin kuin useat basistit, jotka suosivat 4- tai 5-kielistä bassoa, Campbell soittaa joskus myös itsetekemällään kolmikielisellä Guild Pilot -bassolla, josta on poistettu korkeampi G-kieli. Campbellin mukaan se tekee soittamisesta rentouttavampaa.


title: John Campbell (basisti)

text: Campbellin soitossa korostuu selkeästi alimpien kielten dominointi kappaleissa, mikä onkin luonut hänelle omaleimaisen ja persoonallisen soittotyylin.


title: John Campbell (basisti)

text: Campbell on toinen Lamb of Godin vegetaristeista, Chris Adlerin rinnalla.


title: Gabrielle Anwar

text: Gabrielle Anwar (s. 4. helmikuuta 1970) on brittiläinen näyttelijä. Hänellä on isänsä puolelta libanonilaisia sukujuuria.


title: Gabrielle Anwar

text: Anwar syntyi Lalehamissa, Middlesexissä. Hänet tunnetaan sekä televisiosta että elokuvista. Jälkimmäisistä muutamia ovat olleet "Naisen tuoksu" (1992), "Kolme muskettisoturia" (1993), "Body Snatchers" (1993) ja "The Librarian 2 – paluu kuningas Salomonin kaivoksille" (2006). Hän on esiintynyt muun muassa televisiosarjoissa "Tudors" (2007) ja "Burn Notice" (2007–2013).


title: Gabrielle Anwar

text: "People"-lehti julisti Anwarin vuonna 1993 yhdeksi maailman 50 kauneimmasta ihmisestä. Hänellä on kolme lasta.


title: From the Screen to Your Stereo Part II

text: From the Screen to Your Stereo Part II on New Found Gloryn kuudes albumi ja jatkoa vuoden 2000 EP:lle "From the Screen to Your Stereo". Kaikki albumin kappaleet ovat covereita elokuvien musiikista. Albumi julkaistiin 18. syyskuuta 2007.


title: Iiris (albumi)

text: Iiris on suomalaisen Absoluuttinen Nollapiste -yhtyeen yhdeksäs studioalbumi. Levyn kappaleet ovat laulaja Tommi Liimatan, kitaristi Aki Lääkkölän, kosketinsoittaja Janne Hastin ja basisti Aake Otsalan säveltämiä sekä Liimatan yksin tai yhdessä muiden kanssa sanoittamia. Lääkkölä ja Otsala ovat ennenkin osallistuneet sävellystyöhön, mutta iiris on ensimmäinen levy, jolla on yhtyeeseen vuonna 2003 liittyneen Janne Hastin kappaleita.


title: Iiris (albumi)

text: Albumi nousi Suomen virallisen listan sijalle 23.


title: Lucas Grabeel

text: Lucas Stephen Grabeel (s. 23. marraskuuta 1984 Springfield, Missouri, Yhdysvallat) on yhdysvaltalainen näyttelijä, laulaja ja lauluntekijä.


title: Lucas Grabeel

text: Lucas tunnetaan parhaiten rooleistaan Disneyn elokuvissa High School Musical, High School Musical 2 ja .High school musical elokuvassa hän näytteli Sharpayn veljeä. Hän on myös näytellyt Disneyn elokuvassa Halloweentown High ja sen jatko-osassa Return to Halloweentown. Lisäksi hänellä on ollut pieniä rooleja muutamissa televisiosarjoissa. Kohta ilmestyvässä "the Adventures of Food Boy" näyttelee Ezraa, päähenkilöä.


title: No Panic

text: No Panic on Remu Aaltosen ensimmäinen sooloalbumi. Se julkaistiin Suomessa ja Ruotsissa vuonna 1978. Albumi sai kunnioitusta kriitikoilta, sillä albumilla soitti monta progressiivista musiikkia soittavaa muusikkoa. Remu esiintyi kyseisellä kokoonpanolla Linnanmäellä ja kappale "Out Of Sight" voitti Levyraati tv-ohjelmassa. Cisse Häkkinen oli lainannut albumia varten Albert Järviseltä oranssin Fender Telecasterin.


title: Patrick Bruel

text: Patrick Bruel, alkujaan Patrick Maurice Benquigui (s. 14. toukokuuta 1959, Tlemcen, Ranskan Algeria) on ranskalainen laulaja, näyttelijä ja ammattimainen pokerin pelaaja.


title: Patrick Bruel

text: Bruelin perhetausta on juutalainen. Vuonna 1960 hänen opettajina toimineet vanhempansa erosivat. Siitä alkaen hän oli äitinsä kasvatettavana. Myöhemmässä vaiheessa äiti avioitui uudelleen ja hän synnytti kaksi velipuolta Patrickille.


title: Patrick Bruel

text: Vuonna 1962 Algerian itsenäistyttyä perhe kuului ryhmään "Pieds-Noirs" (Algerian ranskalaiset). Heillä oli Ranskan kansalaisuus ja he muuttivat vastahakoisti pois Algeriasta.


title: Patrick Bruel

text: Nuorukaisena Bruel suunnitteli jalkapalloilijan uraa. Hän päätti kuitenkin ryhtyä muusikoksi, kun oli kuullut Michel Sardoun esiintymisen vuonna 1975. Samoihin aikoihin hän kävi koulua tunnetussa Lycée Henri-IV:ssa ja vaikka oli oppilaana hermoja rasittava, niin hän suoritti ylioppilastutkinnon arvosanalla "Bien".


title: Patrick Bruel

text: Vuonna 2003 hänen sukunimensä Bruel virallistettiin. Samana vuonna hänen kumppaninsa Amanda Maruani synnytti Bruelin ensimmäisen lapsen, joka sai nimekseen Oscar. Vuotta myöhemmin hänet vihittiin Amandan kanssa ja seuraavana vuonna syntyi toinen poika Léon.


title: Patrick Bruel

text: Aluksi Bruel saavutti menestystä näyttelijänä ja vuonna 1979 osallistui näytelmään "Le Coup de sirocco". Hän jatkoikin tämän jälkeen esiintymisiään elokuvissa, televisiossa ja myös teatterissa. Hänen ensimmäinen singlensä "Vide" (Tyhjä) levytettiin vuonna 1982, mutta siitä ei tullut kummoistakaan menestystä. Kuitenkin hän oli päättänyt jatkaa laulajan uraa ja seuraava levytys "Marre de cette nana-là" (Kyllästynyt tuohon misuun) oli hänen ensimmäinen hittinsä.


title: Patrick Bruel

text: Vuoteen 2004 mennessä Patrick Bruelillä on takanaan 40 erilaista elokuva- ja televisiotuotantoa. Hän on tehnyt viisi studioalbumia ja useita livealbumeita. Hänen vuonna 2002 ilmestynyttä yhteislevytystään "Entre Deux" on myyty yli kaksi miljoonaa kappaletta.


title: Patrick Bruel

text: Musiikin, television ja elokuvien lisäksi Bruel on tullut tunnetuksi ammattimaisena pokerin pelaajana. Vuonna 1998 hän voitti WSOP-rannekkeen ja vuodesta 2007 alkaen hän on ansainnut yli 750 000 dollaria live-turnauksissa.


title: Jack McBrayer

text: Jack McBrayer (s. 27. toukokuuta 1973, Macon, Georgia) on yhdysvaltalainen koomikko, jolla on vakituinen rooli komediasarjassa "30 Rock".


title: Jack McBrayer

text: McBrayer on kokenut improvisoiva koomikko. Hän on newyorkilaisen Baby Wants Candy -improvisaatioryhmän jäsen. McBrayer on opiskellut Evansvillen yliopistossa teatteria.


title: Jack McBrayer

text: Jack McBrayer tunnetaan lukuisista esiintymisistään Late Night with Conan O'Brienissa, jossa hän esitti usein stereotyyppistä etelässä kasvanutta maalaisjunttia. McBrayer esiintyi Late Nightissa 10. elokuuta 2007 Kenneth Parcelin (30 Rock) roolissa.


title: Jack McBrayer

text: McBrayer on myös vieraillut kahdesti amerikkalaisessa Sukuvika-komediasarjassa. Hän esitti tarjoilijaa klubissa, jossa Bluthin perhe käy usein.


title: Giovanni De Benedictis

text: Giovanni De Benedictis (s. 8. tammikuuta 1968 Pescara, Italia) on italialainen entinen kilpakävelijä, jonka matkana oli pääasiassa 20 kilometriä.


title: Giovanni De Benedictis

text: De Benedictis saavutti olympiapronssia vuoden 1992 Barcelonan olympialaisten 20 kilometrillä. Vuotta myöhemmin hän saavutti hopeaa MM-kilpailuissa Stuttgartissa samaisella matkalla.


title: Giovanni De Benedictis

text: De Benedictis oli aktiiviuransa aikana 180 senttimetriä pitkä ja painoi 58 kilogrammaa.


title: East Greenwich

text: East Greenwich on kaupunki Kentin piirikunnassa Rhode Islandin osavaltiossa, Yhdysvalloissa. Vuoden 2000 väestönlaskennassa kaupungin asukasluku oli 12 948. Pinta-alaltaan se on 43,3 neliökilometrin suuruinen, ja pinta-alasta 42,9 neliökilometriä on maa-alaa ja 0,4 neliökilometriä vesialaa. Kaupunki on nimetty englantilaisen Greenwichin borough'n mukaan. East Greenwich on piirikuntansa hallintokaupunki.


title: Sosialistinen markkinatalous

text: Sosialistinen markkinatalous tai markkinasosialismi on aatesuunta, jossa pyritään saamaan tuotantovälineet yhteiskunnan haltuun, kuitenkin ylläpitäen kannustimia, jossa hinnanmuodostusta säätelevät vapaa kysyntä ja tarjonta. Se on kompromissi suunnitelmatalouden ja markkinatalouden välillä. Siinä yritykset ovat julkisessa omistuksessa, mutta tuotantoa ja kulutusta ohjaavat markkinavoimat valtion suunnitelmien sijasta. Siinä valtio omistaa useita tärkeimpiä voimavaroja ja käyttää päätöksenteossaan keskussuunnittelua. Järjestelmässä käytetään rahallisia kannustimia tehokkuuden edistämiseksi valtion työntekijöiden keskuudessa.


title: Sosialistinen markkinatalous

text: Sosialistista markkinataloutta on kokeiltu muun muassa Kiinan kansantasavallassa ja Valko-Venäjällä. Aikaisemmat kehitetyt mallit olivat Enrico Baronen (1908) ja Oscar R. Langen (1936). Muita sosialistisen markkinatalouden kokeiluja olivat Jevsei Libermanin Neuvostoliitossa ja Erich Apelin DDR:ssä 1960-luvun alussa. Unkarissa tutustuttiin markkinasosialismiin "gulassikommunismin" nimellä sekä Tšekkoslovakiassa ja Jugoslaviassa 1970- ja 1980-luvuilla. Myös Vietnam ja Laos ovat kutsuneet itseään markkinasosialismin järjestelmiksi. Nykyisin termillä on vain vähäinen merkitys.


title: Sosialistinen markkinatalous

text: Ensimmäinen markkinasosialismin kokeilu Neuvostoliitossa toteutettiin Uusi talouspolitiikka eli NEP-politiikkana 1920-luvulla. Markkinasosialismia kokeiltiin myös perestroikan aikana.


title: Sosialistinen markkinatalous

text: Deng Xiaopingin aloittama uudistuspolitiikka on johtanut ehkä maailman suurimman talouskasvun toteutumiseen Kiinassa. Kiinan keskimääräinen talouskasvu on ollut yli 9 prosenttia vuodessa. Talouskasvu on saatu aikaan sallimalla yksityinen omistus ja tuotanto valtion ohjauksessa. Vuonna 1993 Kiinan perustuslakia muutettiin korvaamalla suunnitelmatalous käsitteellä sosialistinen markkinatalous.


title: Sosialistinen markkinatalous

text: Kiinan siirtyminen sosialistiseen markkinatalousjärjestelmään alkoi jo 1970-luvulla. Perusajatus oli siirtyminen ns. vastuujärjestelmään maataloudessa vuosina 1979–1984. Valtiolle myytiin sadosta sovittu määrä ja lopun sadosta sai myydä yksityisesti vapaalla hinnalla ns. markkinahinnalla. Kiinan maatalouden tuotto nousi lähes 8 prosenttia. Teollisuudessa siirryttiin vastuujärjestelmään vuosina 1984–1985. Merkittävin muutos on se, että valtion suurteollisuuden oheen kasvoi yhä enemmän paikallistason omistusta ns. kollektiivista teollisuutta sekä jopa yksityistä elinkeinotoimintaa. Ulkomaisen pääoman sijoitusten tulo Kiinaan vuonna 1991 tuonnin vapauttamisen jälkeen kiihdytti talouskasvua. Kiinasta tuli vuonna 2001 Maailman kauppajärjestön WTO:n jäsen, ja valtionyhtiöitä on ryhdytty sopeuttamaan markkinatalouteen. Kiina avasi lopullisesti rahoitusmarkkinansa ulkomaisille pankeille joulukuussa 2006.


title: Sosialistinen markkinatalous

text: Kiinan 500 suurimmasta yrityksestä (jotka tuottavat yli 80 % BKT:sta) vuonna 2007 349 yritystä on valtion omistuksessa tai valtion hallinnoimia. Yksityisomisteisia yrityksiä oli 89.


title: Sosialistinen markkinatalous

text: Markkinasosialismi on lähinnä läntisten marxistien Neuvostoliiton mallin mukaisen suunnitelmatalouden kriisin jälkeen kehittämä oppi, jossa toteutuisi tasa-arvon periaate taloudessa, kuitenkin markkinoiden säädellessä yhteiskuntaa.


title: Sosialistinen markkinatalous

text: Myös Kiinaa, Vietnamia ym. on kutsuttu markkinasosialistisiksi maiksi, mutta niitä voidaan pitää kapitalistisina talouksina, joita hallitsevat kommunistiset puolueet. Jugoslaviaa pidettiin pitkään esimerkkinä markkinasosialismista, mutta kommunistinen puolue puuttui voimakkaasti sen talouden toimintaan, eikä esimerkiksi osavaltojen välistä kilpailua sallittu. Lisäksi Jugoslavian talouteen sisältyi markkinoille vieraita ominaisuuksia, kuten työläisten itsehallinto, joka lainasi oppejaan pikemminkin anarkismista kuin markkinoitten soveltamisesta sosialistiseen talouteen.


title: Sosialistinen markkinatalous

text: Varsinaisesti markkinasosialismin isä on Oscar Lange, joka yhdessä kapitalististen vastapuoltensa kanssa kävi väittelyn markkinamekanismien käytöstä sosialismissa 1930-luvulla.


title: Sosialistinen markkinatalous

text: Tästä onkin ottanut esimerkin markkinasosialismin ehkä tärkein edustaja John E. Roemer, joka kirjassaan "A Future For Socialism" kuvaa markkinoiden hallitsemaa tasa-arvoista yhteiskuntaa nykyaikaisen kansantaloustieteen keinoin.


title: Sosialistinen markkinatalous

text: Markkinasosialismia on haukuttu sekasikiöksi ja toisaalta vain askeleen päässä kapitalismista olevaksi järjestelmäksi. Se muistuttaakin paljon esimerkiksi Pierre-Joseph Proudhonin ajatusta kansanpankista, jota vastaan Karl Marx suuntasi ajatuksensa.


title: Brenda Song

text: Brenda Song (s. 27. maaliskuuta 1988 Carmichael, Kalifornia) on yhdysvaltalainen näyttelijä. Hän on esiintynyt Disney Channel -kanavan tuotannoissa, kuten elokuvassa "Wendy Wu" ja sarjassa "Zackin ja Codyn viiden tähden elämää".


title: Kirill Bulytšev

text: Kirill ”Kir” Bulytšev (), oikealta nimeltään Igor Vsevolodovitš Možeiko (, 18. lokakuuta 1934 – 5. syyskuuta 2003) oli neuvostoliittolainen tieteiskirjailija ja historioitsija.


title: Kirill Bulytšev

text: Bulytšev tunnettiin humoristisista novelleistaan, jotka sijoittuivat Veliki Gusljariin, kuvitteelliseen venäläiseen kaupunkiin joka vetää puoleensa erilaisia avaruuden muukalaisia ja yliluonnollisia olentoja. Tarinat olivat usein satiireja elämästä Neuvostoliitossa.


title: Kirill Bulytšev

text: Tulevaisuuden tytöstä Alisasta kertovia Bulytševin nuortenkertomuksia käännettiin 1970-luvulla myös englanniksi ja ne on koottu 500-sivuiseksi kokoelmaksi "Alice: The Girl from Earth" (2002). Englannin kielellä ovat ilmestyneet myös teokset "Half a Life" (1977) ja "Gusliar Wonders" (1983) osana Macmillan-kustantamon neuvostoliittolaisen science fictionin sarjaa.


title: Kalpea aavistus

text: Kalpea aavistus () on Stephen Kingin kirjoittama vuonna 1998 ilmestynyt kauhuromaani, joka kertoo kuvitteellisen kirjailijan Mike Noonanin elämästä.


title: Kalpea aavistus

text: Romaanin pohjalta ollaan vuodeksi 2011 työstämässä samanniminen TV-sarja, jonka käsikirjoituksesta vastaa Matt Venne ja ohjauksesta Mick Garris, joka on ollut useimmissa Kingin teosten pohjalta tehdyissä TV-elokuvissa ja -sarjoissa ohjaajana. Pääosassa tullaan näkemään mm. Pierce Brosnan, Melissa George ja Annabeth Gish. Kuvaukset alkoivat elokuussa 2011 Kanadassa.


title: Kalpea aavistus

text: Mike Noonanin vaimo Johanna on kuollut, eikä Mike ole pystynyt kirjoittamaan neljään vuoteen. Lisäksi hän alkaa nähdä painajaisunia vaimostaan ja kesämökistään Sara Laughista. Mike ei enää kestä näitä unia vaan muuttaa kesämökkiinsä ottamaan tapahtumista selvää. Paikan päällä Mike tutustuu nuoreen leskiäitiin Mattiehen ja tämän nelivuotiaaseen tyttäreen Kyraan. Seuraavana iltana Mattien appi, miljonääri Max Devore, soittaa Mikelle tuohtuneena siitä, että tämä on tavannut Mattien. Max haluaa nimittäin pojantyttärensä itselleen. Mike ei voi antaa rakastavan äidin ja lapsen teiden erota. Tästä lähtien Mike on tässä suvun välisessä taistelussa mukana täydellä sydämellä.


title: Vladimir Andrejev

text: Vladimir Vasiljevitš Andrejev (, s. 7. syyskuuta 1966 Jamantšurino, Tšuvassia, Neuvostoliitto) on venäläinen entinen kilpakävelijä, jonka matkana oli 20 kilometriä.


title: Vladimir Andrejev

text: Andrejev saavutti vuoden 2000 Sydneyn olympialaisissa pronssia 20 kilometrillä. Vuonna 2002 EM-kilpailuissa hän saavutti hopeaa samaisella matkalla. Andrejev oli aktiiviurallaan 174 senttimetriä pitkä ja painoi 65 kilogrammaa. Hän on ammatiltaan sähköasentaja.


title: Dieppe

text: Dieppe on kaupunki Seine-Maritimen departementissa Ranskassa. Sen asukasluku vuonna 2006 oli 33 618 henkeä, ympäröivine asuinalueineen yhteensä 82 536 henkeä. Ensimmäistä kertaa vuonna 1030 mainitusta kalastajakylästä alkunsa saanut Dieppe sijaitsee Englannin kanaalin rannikolla. Sinne on säännöllinen laivayhteys useita kertoja päivässä Englannin Newhavenista.


title: Dieppe

text: Liittoutuneiden joukot tekivät epäonnistuneen operaatio Jubileena tunnetun Dieppen maihinnousun 19. elokuuta 1942 kaupungin satamaan. Vieläkin kyseisenä vuosipäivänä kaupungissa vierailee satoja veteraaneja ja heidän omaisiaan. Dieppe oli ollut jo aiemminkin sotilaallisesti tärkeä kohde; kaupunki koki merkittäviä tuhoja englantilais-hollantilaisten joukkojen pommituksessa vuonna 1694.


title: Dieppe

text: Nähtävyyksiä kaupungissa on muun muassa linna Château de Dieppe joka säilyi ehjänä vuoden 1694 pommituksessa ja on nykyään museona. Nähtävillä on esimerkiksi norsunluuesineitä 1600- ja 1700-luvuilta. Uudempi nähtävyys ja ajanvietekeskus on laaja Les Bains -vesikeskus rannalla. Turistille kiintoisa elämys on markkinat vanhassa keskustassa lauantaisin.


title: Joel Sánchez

text: Joel Sánchez (s. 15. syyskuuta 1966) on meksikolainen entinen kilpakävelijä, jonka matkana olivat sekä 20 kilometriä että 50 kilometriä.


title: Joel Sánchez

text:
Sánchez saavutti urallaan olympiapronssia vuoden 2000 Sydneyn olympialaisissa 50 kilometrillä.
Joel Sánchez oli aktiiviurallaan 175 senttimetriä pitkä ja painoi 53 kilogrammaa.


title: Nagima Eskalieva

text: Nagima Eskalieva () on kazakstanilainen laulaja, joka on tunnettu yli 30 vuotta maanlaajuisesti Kazakstanissa. Hänet tunnetaan hyvin Kazakstanin Pop Idol -kilpailun tuomarina.


title: Simpsonit (5. tuotantokausi)

text: Simpsoneiden viides tuotantokausi käynnistyi Yhdysvalloissa 30. syyskuuta 1993 jaksolla "Homer's Barbershop Quartet", jonka nimisuomennos on "Homerin kvartetti", ja päättyi 19. toukokuuta 1994. Tuotantokausi sisältää sarjan 100. jakson. Suomessa kauden esitykset alkoivat 4. joulukuuta 1993 ja päättyivät 4. maaliskuuta 1995.


title: Simpsonit (5. tuotantokausi)

text: Viides kausi julkaistiin Yhdysvalloissa DVD:llä 21. joulukuuta 2004 ja Suomessa 21. maaliskuuta 2005.


title: Simpsonit (5. tuotantokausi)

text: Ydinvoimalaan tehdään yllätystarkastus, jonka vuoksi Homer joutuu uudestaan ydinfysiikan kurssille. Ajat ovat kuitenkin muuttuneet sitten Homerin edellisten opiskeluvuosien, ja tämä aiheuttaa monia seurauksia. "Delta-jengi"-tyyppisten elokuvien vaikutuksesta Homer esimerkiksi inhoaa dekaania, vaikka tämä on oikeasti todella rento tyyppi, ja saa vahingossa nörttitoverinsa Garyn, Dougin ja Benjaminin erotetuksi collegesta. Homer saa loppukokeestaan hylätyn arvosanan, mutta hänen kaverinsa muokkaavat numeron tietokoneella A+:ksi.


title: Simpsonit (5. tuotantokausi)

text: Marge ystävystyy naapurinsa Ruth Powersin kanssa, ja he alkavat viettää yhä enemmän aikaa yhdessä. Eräänä iltana he saavat kuitenkin poliisit peräänsä, sillä heidän käyttämänsä auto on varastettu Ruthin entiseltä aviomieheltä. Pako loppuu rotkon äärelle, jolloin takaa-ajoon osallistuneet Wiggum ja Homer ajavat vahginossa rotkoon, mutta pelastuvat autonsa pudotessa suoraan valtavaan jätekasaan.


title: Simpsonit (5. tuotantokausi)

text: Homer saa Hassulta ilmaisen trampoliinin, mutta koska se osoittautuu vaaralliseksi, Homerin on hankkiuduttava siitä eroon. Kun lapset huomaavat trampoliinin hävinneen, he tulevat hyppimään auton päällä.